ΕΠΑΝΕΚΚΙΝΗΣΗ ΤΩΡΑ! - AllAboutARIS.gr\nαπό Περικλής Τράιος 15 Ιανουαρίου, 2021 1:04 μμ\nΑν θέλουμε να είμαστε ρεαλιστές και να βλέπουμε κατάφατσα την πραγματικότητα, ΑΡΗΣ στον αγώνα με την Α.Ε.Κ. πιστεύω ότι έκανε, μάλλον την χειρότερη φετινή του εμφάνιση.\nΑφήνω στην άκρη την ήττα στη Λαμία και την παρουσία της ομάδας σε ένα γήπεδο, που με πολύ φαντασία, μπορεί και να θύμιζε ποδοσφαιρικό αγωνιστικό χώρο, στην Ευρώπη του 2021…\nΣτον αγώνα με την Α.Ε.Κ. για πολλούς λόγους το ζητούμενο ήταν μια καθαρή νίκη και προσωπικά περίμενα να δω μια ομάδα, που θα μπει μέσα στο γήπεδο με το μαχαίρι στα δόντια.\nΗ εικόνα που είδαμε κάθε άλλο παρά θύμιζε τον φετινό ΑΡΗ. Η ομάδα μας παρουσιάστηκε άνευρη, δεν είχε αυτή τη σπιρτάδα και την ενέργεια που μας έχει συνηθίσει στη φετινή χρονιά. Δεν έβγαλε ψυχή και αγωνιστικό πάθος. Μπήκε από το ξεκίνημα νωθρά, πολύ διστακτικά και γενικά πολύ συντηρητικά.\nΑυτό το παιχνίδι της δικής μας ομάδας, βόλευε 100% τους αντιπάλους, οι οποίοι μπορεί να έλεγαν ότι έρχονται να νικήσουν, αλλά με βάση το παιχνίδι που έκαναν, ακόμη και με την ισοπαλία θα ήταν απόλυτα ευχαριστημένοι.\nΉταν ολοφάνερο έτσι όπως πήγε ο αγώνας από την αρχή, ότι θα κριθεί στις λεπτομέρειες και ο πιο τυχερός που θα βάλει πρώτος γκολ, θα κερδίσει. Το έβαλε η Α.Ε.Κ. πήρε τους τρεις πολύτιμους βαθμούς και μας ισοβάθμησε στη δεύτερη θέση.\nΜε βάση αυτό που είδα πάντως, θεωρώ ότι υπερεκτιμήθηκε η αντίπαλος. Σαφώς και είναι μια πολύ καλή ομάδα, ανταγωνιστική, πάντα επικίνδυνη και με εξαιρετικές μονάδες σε όλες τις γραμμές. Σε καμία περίπτωση όμως δεν είναι καλύτερη ομάδα από τη δική μας.\nΓιατί το ζητούμενο στο συγκεκριμένο αγώνα κι αυτό που θα έκρινε την έκβαση του, όπως επεσήμανα και στο σχόλιο μου την προηγούμενη ημέρα, δεν θα ήταν το τι θα κάνει η Α.Ε.Κ. αλλά το τι θα κάνει ο ΑΡΗΣ.\nΔεν θέλω να μπω σε τεχνικές αναλύσεις για το τι έκανε η δική μας ή ομάδα, για το τι δεν έκανε και για το τι έπρεπε να κάνει. Ούτε προπονητής είμαι, ούτε μου αρέσει να παριστάνω τον προπονητή εκ του ασφαλούς και από το πληκτρολόγιο μου.\nΑυτό όμως που μπορώ να πω με βεβαιότητα, είναι ότι ήταν ένα παιχνίδι πολύ συντηρητικό και προσεκτικό, που πήγε στη δύναμη, με έναν διαιτητή που ανέχτηκε το σκληρό φάουλ των φιλοξενούμενων και τελικά, κρίθηκε με ένα στημένο.\nΣτεναχωρήθηκα πολύ από την εξέλιξη του αγώνα. Ειλικρινά δεν το περίμενα. Πίστευα ότι δεν θα χάσουμε.\nΌπως και να χει όμως, η ζωή συνεχίζεται.\nΌσο και να μας στεναχώρησε η χθεσινή βραδιά, δεν γίνεται να σταθούμε περισσότερο.\nΕίναι δεδομένο ότι ο Άκης Μάντζιος, οι συνεργάτες του και φυσικά οι ποδοσφαιριστές μας, θα πρέπει να καθίσουν και να μελετήσουν ξανά και ξανά τον συγκεκριμένο αγώνα.\nΕίναι επιβεβλημένο ότι ο καθένας οφείλει να κάνει την αυτοκριτική του και να καταλάβει, που έγιναν τα λάθη και τι ήταν αυτό που έφταιξε και ήρθε αυτό το αρνητικό αποτέλεσμα.\nΗ επόμενη μέρα, απαιτεί ψυχραιμία και λογική. Ο αγώνας με την Α.Ε.Κ. τελείωσε και πάει.\nΠρέπει να μελετηθεί ο αγώνας πολύ σοβαρά και προσεκτικά, πρώτα από όλα γιατί την ίδια ομάδα, θα την ξαναβρούμε μπροστά μας και μάλιστα πολύ σύντομα…\nΣε τρεις βδομάδες ξαναπαίζουμε για την κανονική διάρκεια του πρωταθλήματος, ενώ θα τα ξαναπούμε σίγουρα και στα play off, χωρίς να αποκλείουμε και την πιθανότητα να συναντηθούμε και να χτυπηθούμε και στο κύπελλο…\nΔεν χρειάζεται αυτή η τρέλα που πιάνει ορισμένους, δεν χρειάζεται αυτός ο παραλογισμός και κυρίως, πάνω στη στεναχώρια που είναι φυσιολογική, δε χρειάζεται να γίνεται ισοπέδωση.\nΠρέπει να εξισορροπούμε τις αντιδράσεις μας. Σαφώς θα γίνεται η κριτική και θα καταγράφονται τα λάθη και τα αρνητικά, όμως μην περνάμε τις λεπτές γραμμές και οδηγούμαστε σε λανθασμένες σκέψεις και αντιδράσεις.\nΕίναι η ίδια ακριβώς ομάδα που αποθεώναμε μέχρι πριν λίγες ημέρες. Οι ίδιοι παίκτες, ο ίδιος προπονητής, η ίδια ομάδα που θαυμάσαμε στη Λάρισα, στο Περιστέρι, στο ντέρμπι με τον Π.Α.Ο.Κ. στο Ηράκλειο κλπ\nΕίναι η ίδια ομάδα που μας έχει δώσει πολλές χαρές φέτος και πιστεύω ότι έχει να μας δώσει πολλές ακόμη στη φετινή χρονιά.\nΑφήστε λοιπόν τις υστερίες ορισμένοι και ηρεμήστε. Αν πραγματικά θέλετε να βοηθήσετε την ομάδα στην παρούσα φάση, αυτή θα είναι η ΜΕΓΙΣΤΗ προσφορά σας και η στήριξη στη προσπάθεια.\nΟ ΑΡΗΣ, παρά το κακό ξεκίνημα στο δεύτερο γύρο, όπου σε τέσσερα ματς έχουμε μόλις μία νίκη, μια ισοπαλία και δύο ήττες, είναι δεύτερος!\nΠου θα πάει… Κάπου θα τελειώσει το κακό, θα γίνει η επανεκκίνηση και η ομάδα θα χτίσει ένα νέο σερί νικών.\nΜακάρι, αυτό το ξεκίνημα να γίνει από τη Κυριακή και να έρθει μια νίκη που θα δώσει στην ομάδα τους τρεις βαθμούς και μια ισχυρή ντόπα ψυχολογίας για τη συνέχεια.\nΕίναι πολύ σημαντική η επόμενη μάχη, κόντρα στον Π.Α.Ο. για πολλούς λόγους.\nΟ κυριακάτικος αντίπαλος μας είναι μια ομάδα, η οποία σπρώχνεται από παντού για να ροκανίσει τη βαθμολογική διαφορά που έχει από εμάς, με στόχο να πάρει το ευρωπαικό εισιτήριο. ΑΠΟ ΠΑΝΤΟΥ. Αυτή τη στιγμή η διαφορά μας είναι οκτώ βαθμοί και μας δίνεται η δυνατότητα, με μία νίκη, να ξεφύγουμε και να πάμε στους έντεκα.\nΘα το πω και πάλι…\nΑπό εμάς εξαρτάται κι από κανέναν άλλον.\nΟι παίκτες μας θα πρέπει να βρουν δυνάμεις, ψυχικές και σωματικές και να βγάλουν ΑΝΤΙΔΡΑΣΗ.\nΔεν υπάρχει η λέξη κούραση.\nΑυτός ο αγώνας, είναι πιο σημαντικός από αυτόν με την Α.Ε.Κ. και περιμένουμε να δούμε μια πραγματική ΚΑΤΑΘΕΣΗ ΨΥΧΗΣ στο χόρτο του «Κλ. Βικελίδης» κι όχι στα λόγια και στη θεωρία.\nΚι αν στον αγώνα με την Α.Ε.Κ. απλά θέλαμε να δούμε μια ψυχωμένη ομάδα που θα μπει στον αγωνιστικό χώρο με το μαχαίρι στα δόντια και θα βγάλει ψυχή, τώρα είναι που επιβάλλεται για πολλούς λόγους, να το δούμε στη πράξη. Τώρα είναι που περιμένουμε από τους ποδοσφαιριστές μας και πρέπει να το δείξουν ότι δεν έχουν καμία διάθεση να διακινδυνεύσουν και να χάσουν όλα αυτά που έχουν πετύχει μέχρι τώρα και είναι πολύ σημαντικά.\nΗ χρονιά, τώρα ξεκίνησε…\nΑκόμη δεν έχουμε διανύσει ούτε τους μισούς αγώνες…\nΈχουμε παίξει τους 16 αγώνες κι έχουμε ακόμη 27 μπροστά μας…\nΈχουμε 20 ακόμη αγώνες για το πρωτάθλημα (10 κανονική διάρκεια και 10 play offs) και πρώτα ο Θεός, syn 7 αγώνες για το κύπελλο, αν θες να φτάσεις μέχρι τέλους σε αυτόν τον θεσμό και αποτελεί έναν στόχο που θέλεις να διεκδικήσεις και να κατακτήσεις.\nΦινάλε εβδομάδας με AllAboutARIS TV\n"Χαιρέτησε" και φεύγει για Αγγλία ο Γιαννούλης


Εκεί όπου οι Βρετανοί κάνουν ηλιοθεραπεία (pics) - CNN.gr\nΕκεί όπου οι Βρετανοί κάνουν ηλιοθεραπεία (pics)\nΤρίτη, 19 Ιουλίου 2016 19:51\n«Καύσωνας» στη Βρετανία.\nΗ θερμοκρασία στο Λονδίνο έφτασε τους 32 βαθμούς Κελσίου και οι κάτοικοι του Λονδίνου βγήκαν στα πάρκα και στους ανοιχτούς χώρους για να κάνουν ηλιοθεραπεία. Πόλος έλξης το Ρίτζεντ Παρκ (Regent’ s Park).\nΠερίπου τετρακόσια χιλιόμετρα μακριά, εκατομμύρια τουριστών έχουν αναζητήσει δροσερό καταφύγιο στην διάσημη παραλία του Blackpool. Το Ρίτζεντ Παρκ το σχεδίασε ο Τζον Νάς. Καλύπτει 395 στρέμματα και τον κήπο Queen Mary, ο οποίος έχει περισσότερες από 12.000 τριανταφυλλιές από 400 διαφορετικά είδη.\nΈχει εξαιρετικές αθλητικές εγκαταστάσεις που εκτείνονται σε 100 στρέμματα που είναι η μεγαλύτερη περιοχή για υπαίθρια αθλήματα στο Λονδίνο. Το πάρκο έχει μεταξύ άλλων ανοιχτό θέατρο και Ζωολογικό Κήπο. Επίσης, οι επισκέπτες έχουν τη δυνατότητα να παρατηρήσουν τα 100 άγρια είδη πουλιών που υπάρχουν στη χώρα.\nBlackpool: Το πιο δημοφιλές τουριστικό θέρετρο\nΤο Blackpool είναι ένα παραθαλάσσιο θέρετρο στη βορειοδυτική ακτή της Αγγλίας. Η πόλη βρίσκεται στη θάλασσα της Ιρλανδίας.\nΑπό τα μέσα του 18ου αιώνα, οι Άγγλοι ταξίδευαν ώρες προκειμένου να το επισκεφθούν και να κάνουν μπάνιο σε θαλασσινό νερό για να αποκτήσουν ευημερία και καλή υγεία\nΤο 1840 δημιουργήθηκε σιδηρόδρομος που το συνέδεε με τις βιομηχανικές περιοχές της Βόρειας Αγγλίας.\nTo Blackpool είναι ένα από τα μεγαλύτερα τουριστικά θέρετρα της Αγγλίας και προσελκύει κάθε χρόνο εκατομμύρια τουριστών.\nRegents Park στο Λονδίνο\t Πηγή: REUTERS/Neil Hall\nΗ παραλία στο Blackpool\t Πηγή: REUTERS/Andrew Yates\nΚΟΣΜΟΣ\t· ΒΡΕΤΑΝΙΑ\t· RETZENT'S PARK\t· BLACKPOOL\t· ΛΟΝΔΙΝΟ


Τέλος στην εικαζόμενη συναίνεση στους υποψήφιους δωρητές οργάνων - Iatropedia\nΤέλος στην εικαζόμενη συναίνεση στους υποψήφιους δωρητές οργάνων\n10 Ιανουαρίου 2018 | 14:53\nΗ οικογένεια θα λαμβάνει την τελική απόφαση για τη δωρεά οργάνων, ακόμη και αν ο υποψήφιος δότης είχε εκφράσει στο παρελθόν την επιθυμία να προσφέρει τα όργανά του αλλά βέβαια το είχε κάνει προφορικά και όχι γραπτά ή με άλλο επίσημο τρόπο. Η κατάργηση της "εικαζόμενης συναίνεσης" προβλέπεται από το άρθρο 260 του πολυνομοσχεδίου.\nΟ ισχύον νόμο προβλέπει ότι η αφαίρεση ενός ή περισσότερων οργάνων από ενήλικο, θανόν πρόσωπο, πραγματοποιείται εφόσον, όσο ζούσε, δεν είχε εκφράσει την αντίθεσή του.\nΌπως αυτό αλλάζει με το άρθρο 260 του υπό ψήφιση νομοσχεδίου, που αναφέρει ότι η αφαίρεση ενός ή περισσότερων οργάνων, ιστών και κυττάρων από ενήλικο, θανόν πρόσωπο πραγματοποιείται με σύμφωνη γνώμη της οικογένειας, ακόμη και στην περίπτωση που ο υποψήφιος δότης δεν είχε εκφράσει την αντίθεσή του όσο ζούσε.\nΣυναίνεση της οικογένειας δεν απαιτείται μόνο στην περίπτωση που ο νεκρός είχε εκδώσει εν ζωή ειδική κάρτα δότη οργάνων!\nΩστόσο γίνεται πιο εύκολη η διαδικασία δωρεάς οργάνων από άτομα τα οποία έχουν προσωπική σχέση με υποψήφιο λήπτη (γονείς, αδέλφια, σύντροφοι….) όταν πρόκειται να δώσουν πχ νεφρό που δωρίζεται από ζώντα.\nΜε τον ισχύοντα νόμο για προσφορά οργάνου από ζώντα δότη πρέπει να υπάρξει δικαστική απόφαση. Αλλά σύμφωνα με όσα προβλέπονται τώρα, την απόφαση λαμβάνει πλέον μη αμειβόμενη επιτροπή του Εθνικού Οργανισμού Μεταμοσχεύσεων (ΕΟΜ). Μάλιστα με το άρθρο 260 του πολυνομοσχεδίου, για τη μεταμόσχευση οργάνου σε άτομο που συνδέεται συναισθηματικά με τον δότη, απαιτείται στο εξής άδεια από τον Εθνικό Οργανισμό Μεταμοσχεύσεων (ΕΟΜ).\n-Για να δοθεί η άδεια, πρέπει να προηγηθεί απόφαση μη αμειβόμενης επιτροπής, που αποτελείται:\n-Από έναν πρωτοδίκη, ο οποίος ορίζεται από τον πρόεδρο του Τριμελούς Συμβουλίου Διοίκησης του κατά τόπον αρμόδιου Πρωτοδικείου, στην περιφέρεια του οποίου κατοικεί ο λήπτης.\nΑπό εκπρόσωπο του ΕΟΜ.\n-Έναν ψυχίατρο και έναν κοινωνικό λειτουργό.\nΗ επιτροπή θα συντάσσει τεκμηριωμένη έκθεση περί της ύπαρξης προσωπικής σχέσης και συναισθηματικού συνδέσμου, που δικαιολογεί το αίτημα για μεταμόσχευση. Με έγγραφη συγκατάθεση του δωρητή και του λήπτη, τα μέλη της επιτροπής έχουν το δικαίωμα να πραγματοποιούν πλήρη έλεγχο και αξιολόγηση κάθε είδους προσωπικά δεδομένα δότη και λήπτη. Μπορούν, επίσης, να εξετάζουν τις συνθήκες της καθημερινής τους διαβίωσης, των κοινωνικών τους σχέσεων, της εργασίας τους, του ιατρικού τους φακέλου και του ποινικού τους μητρώου.\nTags: ΔΩΡΕΑ ΟΡΓΑΝΩΝ, ΔΩΡΗΤΕΣ ΟΡΓΑΝΩΝ, ΕΙΚΑΖΟΜΕΝΗ ΣΥΝΑΙΝΕΣΗ, ΠΟΛΥΝΟΜΟΣΧΕΔΙΟ


Κομμωτήριο ΒΟΥΛΓΑΡΕΛΛΗΣ ΑΝΔΡΕΑΣ | Kérastase\nΑΜΦΙΤΡΙΤΗΣ 15 & ΠΡΩΤΕΩΣ\nΠρογραμματίστε το ραντεβού σας στο κομμωτήριο ΒΟΥΛΓΑΡΕΛΛΗΣ ΑΝΔΡΕΑΣ, το αγαπημένο σας κομμωτήριο Kérastase στην περιοχή ΠΑΛΑΙΟ ΦΑΛΗΡΟ για μια μοναδική εμπειρία που περιλαμβάνει επαγγελματική διάγνωση μαλλιών, μια απόλυτα προσωποποιημένη τελετουργία περιποίησης μέσα στο κομμωτήριο και πρόταση του εξειδικευμένου προγράμματος περιποίησης για το σπίτι χρησιμοποιώντας τα κορυφαία προϊόντα Kérastase.\nΣας προσκαλούμε να ζήσετε στο κομμωτήριο ΒΟΥΛΓΑΡΕΛΛΗΣ ΑΝΔΡΕΑΣ, μια μοναδική, ολοκληρωμένη εμπειρία περιποίησης. Εδώ, το απολαυστικό ταξίδι θα ξεκινήσει με την επαγγελματική διάγνωση και θα συνεχιστεί με μια χαλαρωτική τελετουργία περιποίησης. Για να παρατείνετε τα αποτελέσματα της τελετουργίας, ο σύμβουλος Kérastase θα σας συμβουλέψει σχετικά με το Πρόγραμμα Περιποίησης για το Σπίτι χρησιμοποιώντας τα κορυφαία προϊοντα της Kérastase που ταιριάζουν απόλυτα στις ανάγκες σας. Τα μαλλιά σας θα είναι και πάλι λαμπερά και υγιή. Επισκεφθείτε το αγαπημένο σας κομμωτήριο στην περιοχή ΠΑΛΑΙΟ ΦΑΛΗΡΟ και βιώστε μια πολυτελή εμπειρία μεταμόρφωσης των μαλλιών σας.\nΣτο κομμωτήριο ΒΟΥΛΓΑΡΕΛΛΗΣ ΑΝΔΡΕΑΣ, μπορείτε να ζήσετε αυτή τη μοναδική εμπειρία Kérastase χάρη στους εξειδικευμένους Συμβούλους στη Διάγνωση των Μαλλιών και την αναγνώριση των αναγκών τους, προτείνοντας σας μια ολοκληρωμένη τελετουργία περιποίησης. Με τη βαθιά τους γνώση και εμπειρία οι Σύμβουλοι Kérastase στη περιοχή ΠΑΛΑΙΟ ΦΑΛΗΡΟ θα σας δώσουν συμβουλές, μυστικά και οδηγίες για την αποτελεσματική περιποίηση των μαλλιών σας.\nΠάτε στο κομμωτήριο για βαφή, ανταύγειες, κούρεμα ή ακόμη και μια ολοκληρωμένη μεταμόρφωση; Ο εξειδικευμένος κομμωτής σας μπορεί να αναγνωρίσει όλες τις ανάγκες των μαλλιών σας και να χαρίσει και πάλι στα μαλλιά σας την υγεία και τη λάμψη που ονειρεύεστε. Όλα τα προϊόντα Kérastase που χρησιμοποιούνται στο κομμωτήριο περιέχουν τις υψηλότερες περιεκτικότητες ενεργών συστατικών και τις πλέον καινοτόμες τεχνολογίες που διασφαλίζουν την περιποίηση σε βάθος και την άμεση μεταμόρφωση των μαλλιών. Το κομμωτήριο ΒΟΥΛΓΑΡΕΛΛΗΣ ΑΝΔΡΕΑΣ στην περιοχή ΠΑΛΑΙΟ ΦΑΛΗΡΟ σας περιμένει για μια πολυτελή εμπειρία περιποίησης για ονειρικά μαλλιά.\nΣας περιμένουμε στο κομμωτήριο ΒΟΥΛΓΑΡΕΛΛΗΣ ΑΝΔΡΕΑΣ να ανακαλύψετε προϊόντα Kérastase στην περιοχή ΠΑΛΑΙΟ ΦΑΛΗΡΟ.


Βραβεύτηκαν οι πιο καινοτόμες επιχειρηματικές προτάσεις στο διαγωνισμό Make Innovation Work! ~ Επιχειρείν στην Ελλάδα\nΒραβεύτηκαν οι πιο καινοτόμες επιχειρηματικές προτάσεις στο διαγωνισμό Make Innovation Work!\nΤο Ελληνο-Αμερικανικό Εμπορικό Επιμελητήριο, μέσω της Επιτροπής Καινοτομίας και Εκπαίδευσης, με την ουσιαστική συμβολή μεγάλων Ελληνικών και πολυεθνικών επιχειρήσεων, ολοκλήρωσε με ιδιαίτερη επιτυχία τον πρωτοποριακό παγκόσμιο διαγωνισμό καινοτόμων επιχειρηματικών προτάσεων με τίτλο Make Innovation Work. Η βράβευση των καλύτερων επιχειρηματικών προτάσεων πραγματοποιήθηκε στις 20 Μαρτίου 2012 σε ειδική τελετή στο ξενοδοχείο Μεγάλη Βρετανία.\nΟ διαγωνισμός κρίνεται ιδιαίτερα επιτυχημένος καθώς κατατέθηκαν 273 επιχειρηματικές προτάσεις συνολικά από φυσικά και νομικά πρόσωπα από την Ελλάδα, το εξωτερικό και την ευρύτερη Ελληνική Διασπορά.\nΜέσα από τις διαδικασίες αξιολόγησης αναδείχτηκαν οι πλέον ολοκληρωμένες προτάσεις αποδεικνύοντας ότι η χώρα μας διαθέτει σημαντικό και ελπιδοφόρο απόθεμα καινοτόμων και επιχειρηματικών μυαλών, το οποίο με την κατάλληλη υποστήριξη μπορεί να συνδράμει στην ανάπτυξη της χώρας μας.\nΑποτελέσματα και πληροφορίες Διαγωνισμού\n1. 1ο Βραβείο Διαγωνισμού\nΤίτλος: «Παραγωγή βιομάζας άλγης με υψηλή θερμιδική αξία ως εναλλακτικό καύσιμο», Ιωάννης Σπορίδης – Αντωνιάδης & Παναγιώτης Παναγιωτόπουλος\n2. Καλύτερες προτάσεις ανά τομέα\nΤίτλος: «Παραγωγή βιομάζας άλγης με υψηλή θερμιδική αξία ως εναλλακτικό καύσιμο», Εκπρόσωπος Ομάδας: Ιωάννης Σπορίδης – Αντωνιάδης\nii. Τομέας πράσινης ενέργειας\nΤίτλος: «Δεξαμενή Multitank», Εκπρόσωπος: Χριστοφύλλης Δούραλης\nΤίτλος: «Βιομηχανικό Σύστημα Παρακολούθησης σε πραγματικό χρόνο και βελτιστοποίησης της παραγωγής σύνθετων μερών υψηλών επιδόσεων από ανθρακονήματα», Εταιρία: INASCO HELLAS\nΤίτλος: «Κτήμα Άνοιξης Γρεβενών», Εταιρία: Κτήμα Άνοιξης Γρεβενών\nΧρηματικό βραβείο το οποίο θα καταβληθεί σε ευρώ και θα ισούται με το ποσό των εκατό χιλιάδων δολαρίων Ηνωμένων Πολιτειών Αμερικής ($ 100,000.00), κατά τη νομισματική ισοτιμία ευρώ/ δολαρίου Ηνωμένων Πολιτειών την ημέρα απονομής των βραβείων.\n•Δωρεάν παροχή λογισμικού και υπηρεσιών τεχνολογικής υποστήριξης από εξειδικευμένη εταιρεία του είδους, χρηματικής αξίας δέκα χιλιάδων (€ 10,000.00) ευρώ.\n•Δωρεάν παροχή υπηρεσιών λογιστικής και χρηματοοικονομικής υποστήριξης και υπηρεσιών φοροτεχνικού συμβούλου από εξειδικευμένη στους τομείς αυτούς εταιρεία, διάρκειας διακοσίων (200) ωρών.\n•Δωρεάν διοργάνωση δίωρων παρουσιάσεων (road show) από εξειδικευμένες εταιρείες, αναφορικά με έξι επενδυτικά σχήματα που δραστηριοποιούνται στον τομέα των χρηματοδοτήσεων επιχειρηματικών / καινοτομικών κεφαλαίων (venture capitals), συνολικής διάρκειας δώδεκα (12) ωρών.\n•Δωρεάν παροχή συμβουλευτικών υπηρεσιών (coaching) διαμόρφωσης ή και βελτίωσης επιχειρηματικού σχεδιασμού και στρατηγικής, από έμπειρα στελέχη του χώρου επενδύσεων και ανάπτυξης εταιρειών, συνολικής διάρκειας τεσσάρων (4) κατ’ ελάχιστο ωρών.\n•Δωρεάν παροχή νομικών υπηρεσιών σε ζητήματα εταιρικού/φορολογικού δικαίου /δικαίου πνευματικής και βιομηχανικής ιδιοκτησίας από εξειδικευμένη δικηγορική εταιρεία, διάρκειας τριάντα (30) ωρών.\nΗ Υπουργός Ανάπτυξης, Ανταγωνιστικότητας και Ναυτιλίας κα. Άννα Διαμαντοπούλου δήλωσε: «Θα ήθελα να σας συγχαρώ για αυτή την εξαιρετική πρωτοβουλία. Η ελπίδα σήμερα δεν είναι παρά στα ανθρώπινα μυαλά, τα κεφάλαιά μας δεν είναι παρά οι ιδέες. Πριν από λίγα χρόνια είχα παρουσιάσει το βιβλίο μου το οποίο ουσιαστικά είναι το απαύγασμα της εμπειρίας μου στην Ευρωπαϊκή Επιτροπή και στην ελληνική επαρχία με τίτλο «Έξυπνη Ελλάδα». Τελικά ποια είναι η έξυπνη Ελλάδα; Είναι η Ελλάδα που παράγει και δεν καταναλώνει. Έξυπνη Ελλάδα που έχει μία διοίκηση που δεν δυσκολεύει αλλά διευκολύνει. Όλα αυτά τα έχουμε κατανοήσει όλοι, και όσοι είμαστε στο χώρο της κυβέρνησης και όσοι είναι στο χώρο της παραγωγής, και γι’ αυτό είναι εντυπωσιακό το πώς σε όλη τη χώρα μπορεί κανείς να δει να φυτρώνουν σαν μανιτάρια νέες ιδέες κυρίως που έχουν σχέση με τον πρωτογενή τομέα. Και είναι πολύ εντυπωσιακό ότι οι περισσότερες καινοτομίες που βραβεύτηκαν σήμερα έχουν σχέση έμμεσα ή άμεσα με τον πρωτογενή τομέα.Είχα πάντοτε πολύ βαθιά την πίστη και προσπάθησα να το κάνω και στο υπουργείο παιδείας μέσω της έρευνας και τεχνολογίας ότι η καινοτομία πρέπει να βρίσκει ιδιαίτερη με ευκολία κεφάλαια. Δεν γίνεται να μπαίνει στη λογική των επενδυτικών νόμων και επιδοτήσεων. Χάνεται η καινοτομία, χάνεται ο χρόνος που είναι πάρα πολύ σημαντικός για να δημιουργηθεί κάτι, να αναπτυχθεί, να μπει στην αγορά. Τα venture capitals και τα business angels είναι η λύση για να βοηθηθεί η πρώτη φάση της καινοτομίας. Έχουμε εμπειρίες ανάμεσά μας είναι κάποιοι που έχουν πραγματικά σημαντικά αποτελέσματα. Είναι στοίχημα τις επόμενες 20 μέρες να ολοκληρωθεί η επιλογή πέντε venture capitals από το υπουργείο ανάπτυξης ώστε να κινήσουν περίπου 90 εκ. κεφάλαια μόνο για την καινοτομία. Καλή επιτυχία σε όλους.»\nΟ Πρόεδρος του Επιμελητηρίου κ. Γιάννος Γραμματίδης δήλωσε: «Ο διαγωνισμός αυτός αποτελεί την έμπρακτη συμβολή του Ελληνοαμερικανικού Εμπορικού Επιμελητηρίου στην τόνωση της επιχειρηματικότητας και στο πέρασμα από την κατήφεια στην αισιοδοξία για το μέλλον της Ελλάδας».\nΗ Πρόεδρος της Οργανωτικής Επιτροπής του Διαγωνισμού κα. Λίτσα Παναγιωτοπούλου επεσήμανε:«Στην Επιτροπή Καινοτομίας και Εκπαίδευσης του Ελληνο-Αμερικανικού Εμπορικού Επιμελητηρίου χρησιμοποιούμε ως ερείσματα τις εξελίξεις σε διάφορους καινοτομικά και τεχνολογικά ανεπτυγμένους χώρους που μπορούν άμεσα να εφαρμοστούν σε πολλαπλές καταστάσεις με οποιοδήποτε ανθρώπινο δυναμικό με το μικρότερο δυνατό κόστος επενδύσεων και με βασικό στοιχείο τη συνεχή εκμετάλλευση και χρήση γνώσης. Κύριος στόχος του διαγωνισμού είναι έμπρακτα να αποδείξουμε ότι μπορούμε να φτιάξουμε πυρήνες ανάπτυξης δυνατοτήτων, οι οποίες να εξελίσσονται διαρκώς και να διαδίδονται τόσο στην ίδια περιοχή όσο και σε άλλες. Μπορούμε σήμερα με τα μέσα που διαθέτουμε να επιτύχουμε, να δημιουργήσουμε αυτά που μπορούν να αλλάξουν, να γυρίσουν τη σημερινή κατάσταση, και αυτό δεν είναι ούτε δύσκολο ούτε ακατόρθωτο ούτε ουτοπία. Τέλος πια στην κατάθλιψη και την απαισιοδοξία! Ώρα για δημιουργία, ανάπτυξη, ανάκτηση και αναγνώριση και πάλι των αξιών μας και της χώρας μας. Ας κάνουμε όλοι μας την καινοτομία πράξη σε κάθε τομέα, διότι ΝΑΙ ΜΠΟΡΟΥΜΕ!».


Τα εγκαίνια στη μονάδα στη μονάδα Τομογραφίας Ποζιτροναϊκής Εκπομπής του Εργαστηρίου Πυρηνικής Ιατρικής, του απεικονιστικού μηνύματος νέας γενιάς, το PET/CT, που προσέφερε με γενναιοδωρία η Πατρινή Ελένη Διγενοπούλου, που κανουμε και πρώτο θέμα στη σημερινή μας έκδοση, είναι αφορμή να δούμε ευρύτερα το σημαντικό θέμα δωρεών και ευεργετών στην Πάτρα.\n«…δεν θάλλουν εδώ ευεργέτες!!!»\nΈχει ενδιαφέρον να θυμίσουμε ένα εύστοχο άρθρο στο τελευταίο τεύχος του «ΑΞΙΟΘΕΑΤΟΝ» της εφημερίδας μας του Μόσχου που απαντώντας στο βασικό ερώτημα της έκδοσης για το «κατά πόσον οι Πατρινοί αγαπούν εμπράκτως την πόλη τους», έδωσε στο κείμενο του τον τίτλο «Δυστυχώς οι ευεργέτες του πάλαι ποτέ δεν... θάλλουν εδώ!» Μάλιστα ο αρθρογράφος τεκμηριώνοντας τη θέση του σημείωνε: η στάση που θα κρατήσει μία κοινωνία πολιτών, Πατρινών ή άλλων πόλεων, έχει να κάνει με την καθοδήγηση που θα της παρέχουν οι ηγετικές μορφές της. Εκείνες οι μορφές που αποτέλεσαν ιστορικό και κοινωνικό φάρο, που καταξιώθηκαν με το παράδειγμα προς μίμηση που προσέφεραν.\nΕν ολίγοις, είναι ζήτημα γνώσης της ιστορίας του τόπου μας, από την οποία εξάγουμε συμπεράσματα, τόσο εμείς ως αυτόχθονες Πατρινοί, όσοι και οι ετερόχθονες, που έφθασαν στην πόλη.\nΣήμερα, σε εποχή οικονομικής κρίσης κι ενόσω προερχόμαστε από αυτήν της χθεσινής επίπλαστης ευμάρειας, ο μέσος Πατρινός, συντηρητικοποιείται όλο και περισσότερο. Κοιτάζει «τα του οίκου του», παρά τα εκτός αυτού. Η απαξία του δημόσιου λόγου, είναι συνυφασμένη με αυτήν των συνδικαλιστικών και πολιτικών εκπτώσεων, των ρατσιστικών και ξενοφοβικών συνδρόμων που εκπέμπονται από τα σύγχρονα ΜΜΕ και εν τέλει με την αποχή του πολίτη από τα κοινά.\nΠρωτεύει η κοινωνική, συνδικαλιστική και πολιτική ανάθεση επίλυσης ζητημάτων από τους «αντ' αυτού».\nΗ λέξη πολίτης, με όσα αυτή σημαίνει στην αρχαϊκή της εκδοχή, όλο και λιγότερο ταιριάζει στην πατραϊκή κοινωνία.\nΠροφανώς η τοποθέτηση του κ. Μόσχου συναντά αρκετό αντίλογο και αρκετά σχετικά ακουστήκαν και στη συζήτηση που προκάλεσε η έκδοση του «ΑΞΙΟΘΕΑΤΟΝ» στην εκδήλωση παρουσίασής του. Δεν παύει όμως να αναδεικνύει (εστω και καθ’υπερβολή) μια σημαντική αλήθεια. Ότι η πόλη έχει στερηθεί από δωρεές ανάλογες του παρελθόντος της. Για το λόγο αυτό η δωρεά της κας Ελένης Διγενοπούλου αποκτά ακόμη μεγαλύτερη σημασία γιατί σηματοδοτεί ένα δρόμο. Όπως το ίδιο σηματοδοτεί και η δωρεά της οικογένειας Μετζελόπουλου που έχει δημιουργήσει τις ομώνυμες υποτροφίες, τις σημαντικότερες του Πανεπιστημίου Πατρών. Όπως και η δωρεά της εταιρείας ΜΑΧΡΩ στην πτέρυγα Λοιμωδών στο «Καραμανδάνειο».\nΥπάρχουν βεβαίως και πολλές αφανείς πρωτοβουλίες φορέων, πολλών τοπικών εταιρειών και συμπολιτών μας που κυρίως εστιάζουν στην αντιμετώπιση καθημερινών προβλημάτων παθόντων συνανθρώπων μας, που πολλαπλασιάστηκαν στην περίοδο της κρίσης. Πρωτοβουλίες που κάποιες γίνονται γνωστές κόντρα στη πρόθεση των δωρητών, από ενέργειες των ίδιων των ευεργεθέντων.\nΌπως όμως συχνά στους λόγους της αναφέρεται και η Πρύτανις του Πανεπιστημίου Πατρών Β. Κυριαζοπούλου (ο ρόλος της ήταν καθοριστικός στην δωρεά της κας Διγενοπούλου) χρειάζεται οι έχοντες τη δυνατότητα συμπολίτες μας να κάνουν περισσότερα πράγματα στο τομέα αυτόν (και όχι μόνο για το Πανεπιστήμιο και τον χώρο της Υγείας).\nΤο παράδειγμα της κας Διγενοπούλου ως το πιο επίκαιρο, τα άλλα λιγότερο ή περισσότερο γνωστά παραδείγματα δωρεών στο κοινωνικό σύνολο συμπολιτών μας αξίζει να πολλαπλασιαστούν. Η Πάτρα έχει τα περιθώρια να αντιστρέψει την εκτίμηση του κ. Μόσχου και να ξαναγίνει πρωτοπόρος σε ζητήματα κοινωνικής προσφοράς σε συλλογικό και ατομικό επίπεδο. Και εδώ βεβαίως έχει μεγάλη σημασία με το ποια «καθοδήγηση παρέχουν οι ηγετικές μορφές της» σε όλα τα επίπεδα.\nΤελευταία Ενημέρωση : Παρασκευή, 13/04/2018


Παίζει ρόλο το χρώμα του; Υπάρχει κάτι στη σήμανση να τον βοηθήσει; Από τη γεύση του, αλλά αυτό χρειάζεται εκπαίδευση και εμπειρία. Ένα λάδι που κατά την κατάποση δημιουργεί μια πικάντικη αίσθηση στον φάρυγγα και μια ευχάριστα πικρή γεύση στη βάση της γλώσσας σημαίνει ότι περιέχει τις ευεργετικές φαινόλες και ιδίως την ελαιοκανθάλη και την ελαιασίνη. Το χρώμα του λαδιού δεν μας λέει κάτι ιδιαίτερα σημαντικό. Ένα λάδι μπορεί να είναι πράσινο για κάποιο διάστημα αν έχει παραχθεί από πράσινες ελιές. Συνήθως το αγουρέλαιο είναι πλούσιο σε φαινόλες αλλά αυτό δεν συμβαίνει πάντα γιατί πολύ σημαντικό ρόλο παίζουν οι συνθήκες παραγωγής στο ελαιοτριβείο. Ο μόνος τρόπος για να είμαστε βέβαιοι είναι να ελέγχουμε τα πιστοποιητικά ανάλυσης τα οποία βεβαιώνουν πρώτον, αν το λάδι είναι εξαιρετικό παρθένο και δεύτερον, αν πληροί τις προδιαγραφές για τον υγειοπροστατευτικό χαρακτηρισμό.\nΤι πρέπει να προσέξουμε στο χύμα ελαιόλαδο; Το χύμα ελαιόλαδο στην πραγματικότητα είναι τελείως ανεξέλεγκτο και κανονικά θα έπρεπε οι ίδιοι οι καταναλωτές να έχουν σταματήσει την κυκλοφορία του.\nΌπως έχουμε αποδείξει με πειραματικά δεδομένα, ο ιδανικός τρόπος αποθήκευσης είναι στο ψυγείο ή ακόμα καλύτερα στην κατάψυξη όπως θα κάναμε για κάθε χυμό φρούτου. Σύντομα πάντως αναμένουμε στην αγορά την εμφάνιση ατομικών δόσεων κατεψυγμένου ελαιολάδου που διατηρεί όλη τη φρεσκότητά του.\nΓιατί συνηθίζεται να μπαίνει σε σκουρόχρωμα μπουκάλια; Ορισμένα συστατικά του ελαιολάδου όπως οι χλωροφύλλες είναι ευαίσθητα στο φως. Έτσι, όταν αυτό εκτίθεται στο φως οδηγούν σε υποβάθμιση της ποιότητας και σε ταχύτερο τάγισμα. Για τον λόγο αυτό το τοποθετούμε σε σκοτεινόχρωμες φιάλες.


Προγνωστικά Ελλάδας Λάρισα-Ατρόμητος Σήμερα 15/12 | Προγνωστικά Στοιχήματος | Στοιχηματικές Εταιρίες | Αναλύσεις Αγώνων\n15/12/2019 3:00 μμ\nΠρογνωστικά Ελλάδας Λάρισα-Ατρόμητος. Προγνωστικά Ελλάδας. Προγνωστικά Λάρισα-Ατρόμητος.\nΑντλεί δύναμη εντός έδρας η Λάρισα, ο Ατρόμητος μακριά από το Περιστέρι δεν πείθει.\nΣτάθηκε εξαιρετικά στην Τρίπολη παίρνοντας το 1-1 από τον Αστέρα, έμεινε για 2ο σερί ματς αήττητη, αλλά αμυντικά έχει κενά. Εντός έδρας έχει ρεκόρ 3-1-2, ισοβαθμεί στην 4η θέση με ΟΦΗ και Ξάνθη. Λείπει ο μέσος Μπούστος.\nΣε ένα ματς ροντέο αναδείχθηκε ισόπαλος 2-2 με τον Άρη και έμεινε για 2ο σερί ματς χωρίς νίκη και αυτός έχει θέματα στα μετόπισθεν. Είναι στην 10η θέση με 15 βαθμούς, εκτός έδρας έχει μόλις 4 βαθμούς σε 6 αγώνες. Ο μέσος Χαρίσης είναι τιμωρημένος.\nΠροϊστορία: 1-2-2 είναι το ρεκόρ δεκαετίας για τις δύο ομάδες.\nΔείχνει να ανεβαίνει και πάλι η Λάρισα και θέλει να εκμεταλλευτεί την δυνατή της έδρα. Ο Ατρόμητος αναζητά συνέχεια και διάρκεια στο παιχνίδι του ειδικά εκτός έδρας, θα κρατήσουμε σαν προγνωστικό τον άσο στο 2,50 της Winmasters.


Τι συμβαίνει σε μετωπική σύγκρουση;\nΑν το παιδί ταξιδεύει υπέρ της πορείας …\nΑν το παιδί ταξιδεύει προς τα πίσω …\nΚαι τι συμβαίνει σε περίπτωση οπίσθιου κτυπήματος;\nΠόσο καιρό για να ταξιδέψετε ACM;\nΌταν τα παιδιά ταξιδεύουν οδικώς, είναι σημαντικό να το κάνουν σε εγκεκριμένες καρέκλες και ανάλογα με το βάρος, το ύψος και την ηλικία τους. Επίσης, δεν κουραζόμαστε συστήνουν τη χρήση συστημάτων συγκράτησης παιδιών (SRI) προσανατολισμένων προς την οπισθοπορεία, σύμφωνα με τους ειδικούς είναι ο ασφαλέστερος τρόπος να ταξιδέψετε.\nΩστόσο, εξακολουθούν να υπάρχουν πολλοί μύθοι γύρω από αυτές τις καρέκλες, και οι άνθρωποι που πιστεύουν ότι πέρα από το στάδιο του μωρού δεν είναι χρήσιμες ή απαραίτητες. Αλλά τίποτα δεν απέχει περισσότερο από την πραγματικότητα και με τη βοήθεια αυτού του άρθρου που δημοσιεύθηκε στο παλαιό περιοδικό θέλουμε να σας δείξουμε μέσα από τη φυσική.\nΤα περισσότερα τροχαία ατυχήματα προκαλούνται από μετωπικές συγκρούσεις μεταξύ οχημάτων και αυτό το σενάριο είναι, σύμφωνα με τους ειδικούς και τις στατιστικές, το πιο καταστροφικό.\nΣε μετωπική σύγκρουση οι επιβάτες που ταξιδεύουν στο εσωτερικό του οχήματος κινούνται προς το σημείο κρούσης με μεγάλη δύναμη και ταχύτητα και συγκρατούνται από ζώνες ασφαλείας ή ιμάντες καρέκλας.\nΣε αυτό το σημείο και σύμφωνα με τους νόμους της φυσικής: Ποια είναι η διαφορά ανάμεσα σε ένα παιδί που τοποθετείται υπέρ της βάδισης και ένα άλλο τοποθετημένο σε μια καρέκλα με αντίστροφη πορεία (ACM);\nΌταν σημειωθεί κρούση στα 50 km / h και το παιδί ταξιδεύει σε ένα κάθισμα αυτοκινήτου που τοποθετείται υπέρ της πορείας με ιμάντα ασφαλείας, το κεφάλι του ρίχνεται προς τα εμπρός με τη δύναμη ενός βλήματος, αλλά το σώμα σας θα κρατηθεί έντονα από τους ιμάντες ιμάντα.\nΘυμηθείτε ότι το κεφάλι ενός μικρού παιδιού είναι περίπου 25-30 τοις εκατό του βάρους του σώματός του. Επίσης ο λαιμός του είναι ακόμα διαμορφωμένος και οι σπόνδυλοι του είναι χόνδρος που δεν θα ενισχυθεί πλήρως μέχρι την ηλικία των έξι ετών.\nΣε περίπτωση κρούσης υπέρ του βάδους, ο εύθραυστος λαιμός του πρέπει να αντέχει σε δύναμη μεταξύ 150-300 κιλά, βάρος μεγαλύτερο από 130 κιλά, το οποίο εκτιμάται ότι είναι το μέγιστο που μπορεί να φέρει ένα παιδί χωρίς να προκαλέσει σοβαρούς τραυματισμούς.\nΗ δύναμη με την οποία το κεφάλι ρίχνεται προς τα εμπρός θα αναγκάσει το νωτιαίο μυελό να τεντώσει πέρα από το σημείο μη επιστροφής, προκαλώντας σοβαρές βλάβες ή ακόμη και θάνατο.\nΌταν συμβαίνει η σύγκρουση με ταξίδι σε SRI αντίθετης διαδρομής, η πλήρης δύναμη της πρόσκρουσης απορροφάται δίκαια από την ίδια την καρέκλα έτσι το φορτίο που υποστηρίζει ο λαιμός του παιδιού εκείνη τη στιγμή μειώνεται στα 30-70 kg.\nΠαιδιά τριών ετών και τεσσεράμισι ετών που ταξιδεύουν σε ACM καρέκλες\nΑλλά μια μετωπική σύγκρουση περιλαμβάνει τρεις τύπους συγκρούσεων:\nΑφενός, το όχημα χτυπά ένα αντικείμενο (ένα δέντρο, ένα άλλο αυτοκίνητο, ένα εμπόδιο στο δρόμο …)\nΑπό την άλλη πλευρά, το σώμα του επιβάτη χτυπάει στην ασφάλεια της καρέκλας ή ενάντια στον ιμάντα.\nΚαι αυτή η δεύτερη κρούση προκαλεί τα εσωτερικά όργανα χτυπάνε ενάντια στο εσωτερικό του σώματος.\nΌταν το παιδί ταξιδεύει αντίστροφα, το σώμα του δεν κινείται προς τα εμπρός σε περίπτωση σύγκρουσης με τον ίδιο τρόπο όπως εάν αντιμετώπιζε την πορεία. Αυτό μειώνει σημαντικά τη δύναμη με την οποία συμβαίνει η δεύτερη και τρίτη σύγκρουση και επομένως τη ζημία που προκλήθηκε στα όργανα της.\n“Οι καρέκλες που βλέπουν προς τα πίσω δεν είναι μια επιλογή που πρέπει να γίνει σύμφωνα με τον τρόπο ζωής ή τη γνώμη των γονέων, αλλά μάλλον Πρόκειται για μια απόφαση βασισμένη σε επιστημονικά δεδομένα. Όσο περισσότερο γνωρίζουμε για τη φυσική και τη φυσιολογία, τόσο καλύτερα μπορούμε να προστατέψουμε τα παιδιά μας από σοβαρούς τραυματισμούς “- δήλωσε ο Πατέλ, επικεφαλής της βορειοαμερικανικής οργάνωσης για την οδική ασφάλεια.\nΜοιραζόμαστε αυτό το βίντεο που δημοσιεύτηκε από το Κέντρο για τις Μελέτες Πρόληψης Τραυματισμού των Παιδιών και έγινε με τη βοήθεια ερευνητών από το Κέντρο Βιομηχανικής Ζημίας στο Πανεπιστήμιο του Οχάιο, το Παιδικό Νοσοκομείο της Φιλαδέλφειας και το Πανεπιστήμιο της Πενσυλβανίας. Εξηγεί με πολύ οπτικό τρόπο αυτό που μόλις είπαμε και γιατί το ταξίδι προς τα πίσω είναι έως και πέντε φορές πιο ασφαλές Τι να κάνει υπέρ της πορείας.\nΕίναι σαφές ότι σε περίπτωση μετωπικής ή πλευρικής σύγκρουσης, αυτός ο τύπος καρέκλας μειώνει τον κίνδυνο τραυματισμού έως και 80%. Αλλά τι συμβαίνει εάν ο αντίκτυπος εμφανιστεί πίσω;\nΠριν από λίγους μήνες δημοσιεύσαμε μια μελέτη που διεξήχθη από το Πανεπιστήμιο του Οχάιο και το Κέντρο για τη Μελέτη Πρόληψης Τραυματισμών κατά των Παιδιών, το οποίο έκρινε ότι οι καρέκλες που βλέπουν προς τα πίσω εξακολουθούν να είναι η ασφαλέστερη επιλογή να ταξιδεύουν και σε περίπτωση σύγκρουσης από πίσω, εφ ‘όσον έχουν εγκατασταθεί σωστά, απορροφούν την κρούση πολύ αποτελεσματικά.\nΣε κάθε περίπτωση και σύμφωνα με τα στατιστικά στοιχεία, δεν πρέπει να το ξεχνάμε οι οπίσθιες κρούσεις συμβαίνουν λιγότερο συχνά από τους πρόσθιους ή τους πλευρικούς κραδασμούς και, γενικά, η ταχύτητα των εμπλεκόμενων οχημάτων είναι πολύ χαμηλότερη και η βαρύτητα των τραυματισμών των επιβατών.\nΣτη χώρα μας, τοποθετήστε τα παιδιά σε IRS προς την αντίθετη κατεύθυνση Είναι υποχρεωτική έως 15 μήνες εάν επιλέγετε εγκεκριμένες καρέκλες σύμφωνα με τους κανονισμούς i-Size. Αλλά, όπως είδαμε, δεν είναι αρκετός χρόνος, έτσι Οι γονείς θα πρέπει να επεκτείνουν τη χρήση εφεδρικών καθισμάτων πέρα από αυτήν την ηλικία.\nΗ Αμερικανική Ένωση Παιδιατρικής συνιστά στα παιδιά να ταξιδεύουν προς τα πίσω τουλάχιστον μέχρι δύο χρόνια, αν και η σύσταση αυτή επεκτείνεται σε τέσσερις ή και περισσότερες από τις ΓΔΜ, τους πυροσβέστες και τους ειδικούς στην οδική ασφάλεια.\nΗ μετακίνηση προς τα πίσω δεν είναι συνώνυμη με την ασφαλή διαδρομή εάν δεν πληρούνται άλλες βασικές απαιτήσεις:\nΕπιλέξτε μια σωστή καρέκλα και προσαρμόστε το βάρος και το μέγεθος του παιδιού. Γι ‘αυτό, είναι σημαντικό να πηγαίνετε σε εξειδικευμένα καταστήματα όπου μπορούμε να συμβουλεύουμε επαγγελματίες ανάλογα με τα χαρακτηριστικά του οχήματός μας και το παιδί που θα καταλάβει το SRI.\nΝα θυμάστε ότι όταν το παιδί υπερβαίνει τις ενδείξεις βάρους και ύψους που προσφέρει ο κατασκευαστής, η καρέκλα δεν θα είναι πλέον ασφαλής, οπότε πρέπει να βρούμε ένα άλλο μοντέλο που ταιριάζει καλύτερα.\nΑγκυρώστε σωστά την καρέκλα στο όχημα, δεν είναι χρήσιμο να αποκτάτε μια καρέκλα ACM εάν δεν είναι σωστά τοποθετημένη στο κάθισμα. Και γι ‘αυτό και πάλι είναι απαραίτητο να συμβουλεύεστε ειδικευμένους επαγγελματίες.\nΡυθμίστε τις καλωδιώσεις σωστά όταν καταδικάζουμε το παιδί: προσέξτε ότι η τάση των παιδιών είναι επαρκής, ότι δεν είναι στριμμένα, ότι το παιδί δεν πηγαίνει με το παλτό επάνω … δεδομένου ότι αυτό θα μειώσει την ασφάλεια.\nΕπομένως, εάν το επιθυμείτε προστατεύστε το παιδί σας στο δρόμο επιλέγοντας συστήματα συγκράτησης παιδιών πέραν των 13-15 kg, πρέπει να γνωρίζετε ότι είναι δυνατό και ότι υπάρχει μια μεγάλη ποικιλία καρέκλες στην αγορά για να ταξιδεύετε με ασφάλεια. Ευτυχισμένο ταξίδι!\nΦωτογραφία Γεμάτο με Brutus, iStock\nI-Size Καρέκλες: όλα όσα πρέπει να γνωρίζετε για την ταξινόμησή τους και τη χρήση τους, Counterchairs: τα ασφαλέστερα συστήματα συγκράτησης παιδιών για τα ταξίδια, οι εφεδρικές καρέκλες είναι επίσης ασφαλείς σε περίπτωση οπίσθιου κτυπήματος, οι πυροσβέστες της Μαδρίτης εξηγούν γιατί τα παιδιά πρέπει να ταξιδεύουν προς τα πίσω


Κότα γεννάει βαμμένα αυγά | Newsfilter\nHome Ειδήσεις Περίεργα Κότα γεννάει βαμμένα αυγά\nPosted By: asynadakon: 08 Απριλίου, 2009 In: Περίεργα2 Comments\nΜία κότα στην Κροατία έχει μπει για τα καλά στο πνεύμα των ημερών και χρησιμοποιεί σύγχρονες μεθόδους Marketing για να προωθήσει τα προϊόντα της (a.k.a. αυγά). Τι κάνεις; Μα φυσικά τα γεννάει βαμμένα!\nΟ κ. Stipa Gregacevic δεν πίστευε στα μάτια του όταν είδε την Fata (έτσι λέγεται η κότα) να κάνει έγχρωμα αυγά (βλέπε φωτογραφία). Ο ίδιος δήλωσε πως δεν μπορεί να εξηγήσει γιατί συμβαίνει κάτι τέτοιο, ωστόσο εικάζει ότι πρέπει να οφείλεται στο κόκκινο πιπέρι που ρίχνει στο φαγητό της!\nΟ Gregacevic υπογράμμισε πως οι πελάτες του προτιμούν να αγοράζουν έτοιμα τα έγχρωμα αυγά (αντί για να τα βάφουν οι ίδιοι) και ας κοστίζουν λίγο παραπάνω από τα κανονικά!\nΤέλος, ο Stipa αστειεύτηκε λέγοντας πως δεν νομίζει να εννοούσα αυτό οι επιστήμονες όταν έλεγαν ότι η φάρμα του πρέπει να γίνει πιο “πράσινη”!\nΌλα τα Gran Prix που έχουν διακοπή στην ιστορία της F1\nΚαι πάλι ρε παιδί μου πως βγαίνουν πράσινα με το κόκκινο πιπέρι?\n8 Απριλίου 2009 at 23:22\nΠάντως, με ενημέρωσε η magica το μεσημέρι ότι αυτό είναι σύνηθες φαινόμενο.


Γιορτή Ρυθμικής Γυμναστικής στο Δήμο Χαϊδαρίου - Κατιούσα\nΑρχική/Αθλητισμός/Γιορτή Ρυθμικής Γυμναστικής στο Δήμο…\nΓιορτή Ρυθμικής Γυμναστικής στο Δήμο Χαϊδαρίου\nΟ Δήμαρχος Μιχάλης Σελέκος συνεχάρη τις υπεύθυνες των προγραμμάτων Ρυθμικής Γυμναστικής, για τη σπουδαία δουλειά που κάνουν, δίνοντας έμφαση όχι μόνο στο αθλητικό – τεχνικό κομμάτι, αλλά και στη διαπαιδαγώγηση των κοριτσιών ώστε να γίνουν ολοκληρωμένες αθλήτριες με προσωπικότητα.\nΜε μεγάλη επιτυχία πραγματοποιήθηκε η Γιορτή της Ρυθμικής Γυμναστικής το Σαββατοκύριακο 8-9 Ιουνίου από το τμήμα αθλητισμού του Δήμου μας. Σε μια εξαιρετική εμφάνιση όλων των κοριτσιών οι θεατές απόλαυσαν τις μικρές αθλήτριες κατά τη διάρκεια των επιδείξεων.\nΟ Δήμαρχος Μιχάλης Σελέκος στο σύντομο χαιρετισμό του ανέφερε: «Το τμήμα της ρυθμικής μας κάνει για μια ακόμη φορά υπερήφανους και οφείλουμε πολλά συγχαρητήρια στις υπεύθυνες των προγραμμάτων Ρυθμικής Γυμναστικής, Δέσποινα Πρωτογέρου, Ηρώ Λάμπρου και Χαρά Βάκρου, για τη σπουδαία δουλειά που κάνουν, δίνοντας έμφαση όχι μόνο στο αθλητικό – τεχνικό κομμάτι, αλλά και στη διαπαιδαγώγηση των κοριτσιών ώστε να γίνουν ολοκληρωμένες αθλήτριες με προσωπικότητα.»\nΣτο τέλος των επιδείξεων Ρυθμικής Γυμναστικής οι αθλήτριες όλων των ηλικιών τιμήθηκαν με μετάλλια και επαίνους.\nΕυχόμαστε ξεχωριστά στα αγωνιστικά τμήματα της Ρυθμικής Γυμναστικής, κάθε επιτυχία στο μεγάλο διαγωνισμό Cosmogym Festival, που θα πραγματοποιηθεί στις 10 Ιουνίου.\nΤο τμήμα Ρυθμικής Γυμναστικής του Δήμου μας είναι από τα ελάχιστα που λειτουργούν σε Πανελλαδικό επίπεδο, με τεράστια επιτυχία και μεγάλη συμμετοχή παιδιών.\nΗ αξιόλογη δουλειά που γίνεται όλα αυτά τα χρόνια δίνουν τη δυνατότητα στο αγωνιστικό τμήμα, να συμμετέχει με αξιώσεις σε Πανελλήνιους διαγωνισμούς και να συναγωνίζεται με συλλόγους και σχολές που λειτουργούν στο υψηλότερο τεχνικά επίπεδο.\nΔήμος Χαϊδαρίου Μιχάλης Σελέκος Ρυθμική Γυμναστική


Ολόκληρη η ομιλία του Ευάγγελου Μυτιληναίου στη Θεσσαλονίκη\nΟΛΟΚΛΗΡΗ Η ΟΜΙΛΙΑ ΤΟΥ ΕΥΑΓΓΕΛΟΥ ΜΥΤΙΛΗΝΑΙΟΥ ΣΤΗ ΘΕΣΣΑΛΟΝΙΚΗ από Voria.gr article http://mail.voria.gr/article/mitilineos-klidonismi-apo-tin-pagkosmia-ikonomiki-astathia Ο Ευάγγελος Μυτιληναίος υποστήριξε ότι οι Έλληνες βιομήχανοι έχουν να αντιμετωπίσουν αναδυόμενες προκλήσεις τόσο εκτός όσο και εντός της ΕΕ. 30.11.2018 21:37\nΟΛΟΚΛΗΡΗ Η ΟΜΙΛΙΑ ΤΟΥ ΕΥΑΓΓΕΛΟΥ ΜΥΤΙΛΗΝΑΙΟΥ ΣΤΗ ΘΕΣΣΑΛΟΝΙΚΗ\n30/11/2018, 21:37 |\nΟ Ευάγγελος Μυτιληναίος υποστήριξε ότι οι Έλληνες βιομήχανοι έχουν να αντιμετωπίσουν αναδυόμενες προκλήσεις τόσο εκτός όσο και εντός της ΕΕ.\nΤην ανησυχία του για την γενικευμένη αστάθεια που επικρατεί στην παγκόσμια οικονομία εξέφρασε από τη Θεσσαλονίκη ο πρόεδρος και διευθύνων σύμβουλος του ομίλου Μυτιληναίου, Ευάγγελος Μυτιληναίος.\nΣτην ομιλία του στο πλαίσιο της εκδήλωσης «Βιομηχανία και επιχειρηματικότητα για την περιφερειακή ανάπτυξη: Προκλήσεις και προϋποθέσεις», που διοργάνωσαν από κοινού ΣΕΒΕ και ΣΕΒ, ο κ. Μυτιλιναίος υποστήριξε ότι οι Έλληνες βιομήχανοι έχουν να αντιμετωπίσουν αναδυόμενες προκλήσεις που προκύπτουν τόσο από γεγονότα εκτός συνόρων ΕΕ, όπως οι εξελίξεις σε ΗΠΑ, Κίνα και Ρωσία, αλλά και μέσα στην Ευρωπαϊκή οικογένεια, με το Brexit, την άνοδο του λαϊκισμού και την οικονομική αστάθεια στην Ιταλία.\nΑκολουθεί ολόκληρη η ομιλία του κ. Μυτιληναίου:\nΦίλες και φίλοι, επιχειρηματίες της Βόρειας Ελλάδος, συναγωνιστές στον επιχειρηματικό στίβο,\nMε ιδιαίτερη χαρά βρίσκομαι σήμερα εδώ, σε μία εκδήλωση για τη βιομηχανία και την επιχειρηματικότητα, στο κλείσιμο ενός έτους που σηματοδοτεί την έναρξη μιας νέας, ιδιαίτερα σημαντικής περιόδου για τη χώρα.\nΟι τελευταίες ημέρες του 2018 συνοψίζουν με τον πιο έντονο τρόπο, μία χρονιά σύνθετη αλλά και ασταθή, απ’ όλες τις πλευρές. Δεν είναι μόνο η πολιτική ανισορροπία στο παγκόσμιο περιβάλλον, που άλλωστε είναι σημάδι των καιρών, αλλά και η συνεχιζόμενη οικονομική αβεβαιότητα, που ως απόρροια της πολιτικής αστάθειας, δημιουργεί πολυεπίπεδους κλυδωνισμούς. Αν σε αυτά προσθέσουμε και την αύξηση του λαϊκισμού, ως απότοκο της παγκόσμιας οικονομικής κρίσης που ξεκίνησε το 2008, συνειδητοποιούμε και αντιλαμβανόμαστε όλες τις παρενέργειες: Εμπορικοί πόλεμοι, προστατευτισμός, ανοδικές πιέσεις στα επιτόκια των βασικών νομισμάτων (έρχονται και στο Ευρώ μέσα στο 2019), έντονη μεταβλητότητα παντού.\nΤο εκρηκτικό αυτό μείγμα γίνεται ακόμη πιο ασταθές από την αυτό-απομόνωση των ΗΠΑ, την παγκόσμια άνοδο της Κίνας, την αδράνεια στην Ευρωπαϊκή Ένωση, καθώς και μια σειρά κρίσεων στην Ευρωπαϊκή περιφέρεια, τη Συρία, και τις Ρωσία-Ουκρανία, αλλά και στην ίδια την Ευρώπη, λόγω Brexit και Ιταλικής δημοσιονομικής ανταρσίας.\nΜέσα σε αυτό το ραγδαία μεταβαλλόμενο πλαίσιο, θα πρέπει η χώρα μας, όλοι οι θεσμικοί εταίροι, ο ΣΕΒ πρωτίστως, αλλά και κάθε εταιρεία, να αντιμετωπίσουμε τις προκλήσεις που ορθώνονται μπροστά μας. Ο προβληματισμός όλων μας ίσως να είναι η αφετηρία για τη δημιουργία παραγωγικής δυναμικής, που θα επιτρέψει τον σχεδιασμό μιας βέλτιστης πορείας, οδηγώντας μας κατά το δυνατόν στην αποφυγή του ρίσκου που τελικό στόχο έχει την ανάπτυξη.\nΜιλώντας σήμερα από τη Θεσσαλονίκη, δράττομαι της ευκαιρίας να αναφερθώ στον πολύ-πολιτισμικό και γεωπολιτικό της ρόλο για τα Βαλκάνια, αλλά και για ολόκληρη την Ευρώπη. Ξεκινώντας από τη Θεσσαλονίκη και αναβιώνοντας τον κομβικό της ρόλο, μπορούμε να επανεκκινήσουμε την εθνική μας οικονομία και συνεπακόλουθα να ανακτήσουμε τη θέση μας στο ευρωπαϊκό γίγνεσθαι.\nΠοια θα είναι η θέση μας στην Ευρώπη του μέλλοντος; Και ποια θα είναι αυτή η Ευρώπη; Αυτά είναι τα κρίσιμα ερωτήματα. Ποτέ άλλοτε η ευρωπαϊκή ιδέα δεν αντιμετώπιζε τόσο σημαντικές προκλήσεις όσο σήμερα:\n⦁ Οι υποβόσκουσες αμφιβολίες σχετικά με την βαθύτερη Ευρωπαϊκή ενοποίηση ενισχύονται από την αύξηση του Λαϊκισμού.\n⦁ Η φθίνουσα μακροοικονομική απόδοση έχει παίξει σημαντικό ρόλο στην αύξηση του λαϊκισμού, όπως επίσης και η λιτότητα, το μεταναστευτικό, η διάβρωση της εθνικής κυριαρχίας, η οικονομική ανισότητα, η πολυπολιτισμικότητα και η παγκοσμιοποίηση (Ιταλία, Brexit).\n⦁ Τα λαϊκίστικα κόμματα αυξάνονται σε όλη την Ευρωπαϊκή Ένωση. Σε οκτώ ευρωπαϊκές χώρες τα συναντάμε ως μέλη των κυβερνήσεων (Ιταλία, Πολωνία, Ουγγαρία, Βουλγαρία, Αυστρία, Σλοβακία, Λετονία και Ελλάδα την περίφημη περίοδο Βαρουφάκη), ενώ σε άλλες τρεις έχουμε κυβερνήσεις που στηρίζονται στην εξουσία από ένα λαϊκίστικο κόμμα (Ισπανία, Δανία, Λιθουανία)\nΕπί του παρόντος η Ευρωπαϊκή Ένωση και τα κράτη - μέλη μεμονωμένα δεν φαίνεται να γνωρίζουν πως να αντιμετωπίσουν το επικίνδυνο αυτό φαινόμενο. Δυστυχώς είναι προφανής η ευρωπαϊκή δυστοκία λήψης σοβαρών πολιτικών αποφάσεων, που θα οδηγούσαν στην απαραίτητη ευρωπαϊκή ενοποίηση, για να ξεπεραστεί η σοβούσα κρίση.\nΑλλά και πέρα από τα δικά μας ευρωπαϊκά σύνορα, η πιο ριζική αλλαγή που επηρεάζει σε βάθος το διεθνές περιβάλλον έχει συμβεί στις Η.Π.Α. Η φιλοσοφία του Προέδρου Trump για “America First" στηρίζεται στην πιο βασική αμερικανική αξία, την ανεξαρτησία. Μια λέξη που χάνει το νόημά της, αφού στην συγκεκριμένη περίπτωση σημαίνει ουσιαστικά έναν ιδιότυπο απομονωτισμό. Έμφαση δίνεται στο εσωτερικό, ενώ η προβολή των αμερικανικών συμφερόντων σε παγκόσμιο επίπεδο είναι άμεση.\nΗ ανορθόδοξη προσέγγιση του Τράμπ σε ό,τι αφορά στην άσκηση πολιτικής, έχει δημιουργήσει μια σειρά φαινομένων αύξησης του γεωπολιτικού ρίσκου. Αποτέλεσμα είναι η δημιουργία κλίματος παγκόσμιας αβεβαιότητας ανάμεσα στους επενδυτές και τις δυνάμεις της αγοράς, αλλά και η πρωτοφανής διάσταση μεταξύ των παραδοσιακών συμμάχων και φίλων, των Ευρωπαίων και των ΗΠΑ. Η Ρωσία και η Ευρωπαϊκή Ένωση αντιμετωπίζονται με εχθρικότητα στην περίπτωση της πρώτης και με δυσπιστία στην περίπτωση της δεύτερης.\nΗ αμερικανική εσωστρέφεια έχει δημιουργήσει κενό ισχύος που μοιραία προκαλεί την άνοδο της Κίνας, η οποία βλέποντας να μην υπάρχει αντιστάθμισμα, αναλαμβάνει να γίνει ο υπέρμαχος της παγκοσμιοποίησης στην Ευρασιατική -και όχι μόνο- ήπειρο. Ας σημειωθεί πως στις Η.Π.Α η γενικότερη αντίληψη που επικρατεί είναι πως δεν υπάρχει κάτι άλλο παγκοσμίως από το G2 Club , δηλαδή ΗΠΑ και Κίνα. Αυτό όμως δείχνει και τη φοβία με την οποία διακατέχεται η δυτική Υπερδύναμη.\nΤέλος, ο κόσμος παρατηρεί με έκπληξη τη σταδιακή εγκατάλειψη των παραδοσιακών αμερικανικών αξιών. Το δίκιο του ισχυρού, η αδιαφορία προς το σεβασμό των ανθρωπίνων δικαιωμάτων, η αδιαφορία συμμόρφωσης προς το διεθνές σύστημα του εμπορίου, διαμορφώνουν το «φαινόμενο Trump-ism» το οποίο οδηγεί με τη σειρά του τις περισσότερες χώρες σε αυστηρές εθνικιστικές πολιτικές. Και πολύ φοβάμαι πως ο trump-ισμός ως πολιτική κατεύθυνση θα διαρκέσει περισσότερο από τον Τrump.\nΕμπορικοί πόλεμοι (Trade Wars)\nΑναφέρομαι φυσικά στους εμπορικούς πολέμους, που έχουν επανέλθει στην επικαιρότητα. Η ριζική αλλαγή στην αμερικανική πολιτική έχει να κάνει με τη βαθύτατη δυσπιστία με την οποία η Ουάσιγκτον αντιμετωπίζει τον υπόλοιπο κόσμο. Αυτό, μοιραία, οδηγεί στην εμφανή επιθυμία των Η.Π.Α να ξεκινήσουν μια σειρά εμπορικών συγκρούσεων.\nΠαράλληλα, βλέπουμε και την αναζωπύρωση της εφαρμογής των κυρώσεων ως μορφή πολιτικής που αντικαθιστά τις πολεμικές συγκρούσεις. Οι κυρώσεις σταδιακά γίνονται σκληρότερες και το ερώτημα είναι κατά πόσο ο κόσμος και οι ΗΠΑ αντέχουν αυτή την πολιτική, καθώς και ποιο είναι το όριο ως προς την επιβολή της, ιδιαίτερα όταν αυτή έρχεται σε σύγκρουση με την εύρυθμη λειτουργία της παγκόσμιας αγοράς.\nΈτσι, και σε αντίθεση με αυτό που οι αγορές είχαν πετύχει μέχρι πρότινος, δηλαδή την αυτορρύθμισή τους, βλέπουμε πως επιστρέφουμε στην ιδεολογία της πολιτικής που επηρεάζει σε πολύ σημαντικό ρόλο τη λειτουργία της παγκόσμιας αγοράς.\nΜε τον πολιτικής προέλευσης εμπορικό προστατευτισμό αλλά και την ραγδαία ανάπτυξη της τεχνολογίας να διαμορφώνουν το παγκόσμιο τοπίο, θα πρέπει να αναμένουμε τη δημιουργία πρόσθετων προκλήσεων στις παγκόσμιες αλυσίδες εφοδιασμού.\nΤο αποτέλεσμα όλων αυτών είναι πως το σύστημα που υποστηρίζεται από τον Παγκόσμιο Οργανισμό Εμπορίου (WTO) θα παραμείνει αποδυναμωμένο και το διεθνές εμπόριο θα ακολουθήσει τους κανόνες που θεσπίζονται στις περιφερειακές και διμερείς εμπορικές συμφωνίες.\nΠώς μπορεί να αντιδράσει η χώρα μας σε αυτό το άκρως μεταβαλλόμενο διεθνές εμπορικό περιβάλλον;\nΤο αυξημένο γεωπολιτικό ρίσκο είναι πια, πολύ φοβάμαι, ο κανόνας και όχι η εξαίρεση. Απειλεί την πορεία της χώρας μας και την εύρυθμη λειτουργία της οικονομίας αλλά και των εξωστρεφών εταιρειών. Δυστυχώς έχει υπάρξει μετατόπιση προς ένα περιβάλλον απομάκρυνσης από τις πολυμερείς σχέσεις και τις διεθνείς συνεργασίες.\nΈνας κόσμος που δεν είναι πια μακριά\nΣε όλα αυτά, πρέπει κανείς να λογαριάσει τί μας επιφυλάσσει το μέλλον. Αν οι τρεις βιομηχανικές επαναστάσεις που γνώρισε η ανθρωπότητα είχαν χρονική απόσταση πολλών δεκαετιών, η τέταρτη που ήδη βιώνουμε και είναι η τεχνολογική, τρέχει με απίστευτη ταχύτητα και αλλάζει την ιστορία του ανθρώπινου γένους. Επαναστάσεις που αφορούν στην τεχνητή νοημοσύνη, τη βιοτεχνολογία, τη ρομποτική, το διαδίκτυο των πραγμάτων, την ενέργεια αλλάζουν ήδη τη ζωή μας.\nΟ νέος τρόπος συνεργασίας και ανοιχτής πρόσβασης στην πληροφορία που επιτρέπει να βρεθούν κοντά ιδέες και δυνατότητες που μέχρι πρότινος ήταν απομακρυσμένες θα δημιουργήσει νέα δυναμική.\nΈνας καινούριος, πιο ανοιχτός και συνεργατικός κόσμος είναι πολύ κοντά.\nΌλα αυτά θα αλλάξουν όμως ακόμα περισσότερο τη διαδικασία της παραγωγής αλλά και τις οικονομίες μας και το θετικό είναι ότι υλοποιούνται με τη συμμετοχή πολλών δικών μας επιστημόνων, είτε σε μεγάλα ερευνητικά κέντρα του εξωτερικού, είτε στα ελληνικά πανεπιστήμια, οι οποίοι θα μπορούσαν να διαδραματίσουν σπουδαίο ρόλο σε αυτό το νέο περιβάλλον.\nΗ «ανοικτότητα» των θεσμών, των δομών και της πληροφορίας είναι τα κλειδιά της επόμενης ημέρας και πρέπει να αντιληφθούμε σύντομα τη διάστασή τους, για να μπορέσουμε να μετέχουμε σε αυτόν το νέο θαυμαστό κόσμο, όπως τον χαρακτήρισε ο Χάξλευ.\nΣε αυτό το σύνθετο πλαίσιο, η Ελλάδα αναζητά την επόμενη ημέρα της. Έχοντας περάσει σχεδόν μία δεκαετία μακριά από την κανονικότητα, έχουμε ανάγκη να σκεφτόμαστε αισιόδοξα.\nΗ Ελλάδα ωστόσο, πορεύεται ακόμα χωρίς πραγματική βιομηχανική πολιτική παρότι ευαγγελίζεται την «παραγωγική ανασυγκρότησή» της. Δεν μπορούμε να πετύχουμε το στόχο του 12%, τη στιγμή που η Ευρωπαϊκή Ένωση έχει θέσει ως στόχο το 20%. Παρότι η Ευρώπη κινείται στην εποχή του Industry 4.0 αναβαθμίζοντας συνεχώς τον τεχνολογικό εξοπλισμό της στην παραγωγή, τα αντίστοιχα παραδείγματα βιομηχανικών επενδύσεων στην Ελλάδα είναι περιορισμένα.\nΔεν πρέπει να απωλέσουμε τον ρεαλισμό μας. Έστω και ως υπενθύμιση του τι ζήσαμε και τι κινδυνεύουμε να πάθουμε ξανά.\nΌλοι εμείς, οι εκπρόσωποι του επιχειρηματικού κλάδου, δεν προσδοκούμε απλώς την ανάπτυξη. Προσδοκούμε, ελπίζουμε αλλά πρέπει και να συμμετάσχουμε στη διαμόρφωση της στρατηγικής της ανάπτυξης. Στην οποία η παραγωγή, όπως παντού στις ανεπτυγμένες κοινωνίες, θα πρέπει να έχει πρωτεύοντα ρόλο. Προσδοκούμε στρατηγική ανάπτυξης.\nΔεν προσδοκούμε απλά την ενίσχυση της ανταγωνιστικότητας, αλλά πρόσφορο έδαφος που θα αφήσει χώρο στις επιχειρήσεις να ανθίσουν και να ξεχωρίσουν σε διεθνές επίπεδο.\nΔεν προσδοκούμε απλά διακηρύξεις για νέες υποδομές, αλλά ένα μακροπρόθεσμο Εθνικό Σχέδιο Υποδομών που να εστιάζει στην επόμενη γενιά έργων και διασυνδέσεων προστιθέμενης αξίας για τη δημιουργία ισχυρών περιφερειακών πόλων.\nΟι αναπτυξιακές πολιτικές λοιπόν, χρειάζονται συγκεκριμένους και μετρήσιμους στόχους:\nΑφού λοιπόν συν -διαμορφώσουμε και αποφασίσουμε τη στρατηγική της ανάπτυξης, πρέπει να την εφαρμόσουμε κιόλας!\nΣε μία χώρα που την περίοδο της κρίσης έχασε το 25% του ΑΕΠ της, μια ανάπτυξη της τάξεως του 2% δεν είναι αρκετή για την αντιστροφή της οικονομικής κατάστασής της, ούτε για την αντιμετώπιση καίριων ζητημάτων όπως η βιωσιμότητα του χρέους ή του πλεονάσματος\nΕπίσης, χρειάζεται η σωστή αντιμετώπιση θεμελιωδών μεγεθών της οικονομίας που ακόμα δεν έχουν αναταχθεί, όπως το υψηλό μερίδιο (69%) της ιδιωτικής κατανάλωσης στο ΑΕΠ, το ελλειμματικό εμπορικό ισοζύγιο των €21,5 δισ. ετησίως, και η χαμηλή ανταγωνιστικότητα σε μια σειρά από κρίσιμους δείκτες για την προσέλκυση επενδύσεων.\nΤέλος, η μακρά προεκλογική περίοδος δεν πρέπει να συνοδευτεί από την απώλεια συγκέντρωσης στο στόχο που δεν είναι άλλος από τη συνέχιση και εντατικοποίηση των μεταρρυθμίσεων και ιδιωτικοποιήσεων και την ομαλή και επιτυχημένη μετάβαση προς την κανονικότητα και τις αγορές.\nΣτον ΣΕΒ γνωρίζουμε τη σημασία της περιφερειακής ανάπτυξης στην πορεία προς την εθνική ανάπτυξη. Άλλωστε ο παραγωγικός ιστός της περιφέρειας αποτελεί απαραίτητο αναπτυξιακό πυλώνα. Η βιομηχανική ανάκαμψη δεν μπορεί να ολοκληρωθεί χωρίς την ενεργό παρουσία της περιφέρειας σε αυτή.\nΓι’ αυτό το λόγο σε συνεργασία με το ΙΟΒΕ, έχουμε ξεκινήσει μια μεγάλη μελέτη χαρτογράφησης της επιχειρηματικής δραστηριότητας που έχει παραμείνει μετά την κρίση. Η μελέτη αυτή είναι μια άσκηση για τον εντοπισμό των παρεμβάσεων που θα φέρουν τη μεγαλύτερη προστιθέμενη αξία σε αναπτυξιακούς όρους. Η έρευνα αναμένεται να μας δείξει τον παραγωγικό ιστό που έχει απομείνει, την έλλειψη συνεργιών, τα επιχειρηματικά οικοσυστήματα, το ρόλο των Μέσων μαζικής Ενημέρωσης, την τεχνολογική ικανότητα και όσα ακόμα υποστηρίζουν τη βιομηχανική ανάκαμψη.\nΗ καταγραφή αυτή σε συνδυασμό με την έντονη περιφερειακή διάσταση των ευρωπαϊκών πρωτοβουλιών και πόρων μπορεί να αποτελέσει οδηγό για το σχεδιασμό των επόμενων χρηματοδοτικών μηχανισμών και προγραμμάτων. Σε αυτή την πρωτοβουλία θέλουμε δίπλα μας κάθε περιφέρεια και πρώτη από όλες βέβαια τη Βόρεια Ελλάδα.\nΗ Θεσσαλονίκη, αλλά και γενικότερα η Βόρεια Ελλάδα έχουν υποστεί μεγάλό πλήγμα από την οικονομική κρίση, αλλά μπορούν να συνεισφέρουν ουσιαστικά σε ένα νέο μοντέλο παραγωγικής ανασυγκρότησης, το οποίο θα μας βάλει σε σωστή τροχιά, με επενδύσεις παραγωγικές, βασισμένες στα συγκριτικά μας πλεονεκτήματα. Η παραγωγική σύγκλιση θα είναι αυτή που θα αναστρέψει τα αρνητικά αποτελέσματα της κρίσης που επιμένουν, όπως η ανεργία - και σε αυτό το σημείο θα ήθελα να τονίσω ότι γνωρίζω σε βάθος τα προβλήματα της Βόρειας Ελλάδας.\nΓια μία ολοκληρωμένη βιομηχανική πολιτική, αναπόσπαστο και μείζον ζήτημα είναι και η περιφερειακή στρατηγική. Χωρίς σημαντική επιτάχυνση της ανάπτυξης σε περιφερειακό επίπεδο, δεν μπορούμε να περιμένουμε ουσιαστικά αναπτυξιακά αποτελέσματα στο σύνολο της χώρας.\nΓια τον ΣΕΒ, η εθνική ανάπτυξη και σύγκλιση με τις ευρωπαϊκές επιδόσεις, περνάει μέσα από την ανάπτυξη της περιφέρειας. Τα προβλήματα της περιφέρειας μπορεί να είναι μεγάλα αλλά ο παραγωγικός της ιστός αποτελεί απαραίτητο αναπτυξιακό πυλώνα.\nΘέλουμε κάθε περιφέρεια μαζί μας σε αυτή την πρωτοβουλία. Ξεκινάμε από τη Θεσσαλονίκη αλλά θα γυρίσουμε όλη τη χώρα.\nΕμείς στη MYTILINEOS, πιστεύουμε βαθιά στην υιοθέτηση συνεργιών, καθετοποίησης της παραγωγής, την αύξηση της προστιθέμενης αξίας, και την προστασία από την αβεβαιότητα. Άλλωστε αυτές οι πρακτικές είναι κομβικές για την ανάπτυξη μας και βασιστήκαμε ουσιαστικά σε αυτά για να περάσουμε στη νέα εποχή.\nΕίμαστε ιδιαίτερα υπερήφανοι για τα δίκτυα συνεργασιών που δημιουργήσαμε με τις τοπικές οικονομίες και μεσαίες και μικρές επιχειρήσεις όλων των κλάδων, οι οποίες πλέον αποτελούν μια βιώσιμη αλυσίδα συνεργατών που παράγει αξία για όλα τα εμπλεκόμενα μέρη. Και αυτό αποδίδει σε μια win-win συνεργασία εμπιστοσύνης.\nΣτο σύγχρονο περιβάλλον επιχειρηματικής αβεβαιότητας εμείς τολμήσαμε. Πήραμε ρίσκα και ποντάραμε στις δυνατότητες των ανθρώπων μας.\nΔημιουργούμε μια νέα γενιά επαγγελματιών υψηλού επιπέδου, στην οποία η χώρα θα βασιστεί για να ανακάμψει και να πιστέψει σε ένα ουσιαστικό όραμα προόδου.\nΚάπως έτσι οραματιζόμαστε την πορεία της παραγωγής, της οικονομίας και της χώρας, τα επόμενα χρόνια. Γιατί η φράση «χάσαμε την 3η βιομηχανική επανάσταση, ας μη χάσουμε την 4η» δεν είναι απλώς μια κλισέ φράση πια, είναι ένας σοβαρός κίνδυνος. Τον οποίο έχουμε τη δυνατότητα να αποφύγουμε, αν ενώσουμε δυνάμεις, προχωρήσουμε σε συνέργειες, ανοίξουμε και αξιοποιήσουμε τις δυνατότητές μας.\nΕλάτε να το τολμήσουμε και να το υλοποιήσουμε μαζί.


Σε ποιον κουνάς το δάχτυλο; | in.gr\ningr > Άποψη > Σε ποιον κουνάς το δάχτυλο;\n10 Δεκεμβρίου 2018, 07:27\nΗ σκηνή επαναλήφθηκε, έστω και με άλλον «πρωταγωνιστή» ή άλλον «σκηνοθέτη» στα περισσότερα δελτία ειδήσεων. Σε αυτό που την είδα εγώ ο «κάτοικος Ρόδου», όπως έγραφε στο κάτω μέρος της οθόνης, φορούσε ροζ μπλουζάκι, ανέμελο μπουφάν, κασκέτο και κρατούσε κομπολόι. Σαν συνταξιούχος παππούς που είχε βγάλει βόλτα το εγγόνι του. Χθες το πρωί όμως στεκόταν έξω από τα δικαστήρια Ρόδου ενώ κατέθεταν οι φερόμενοι ως δολοφόνοι της Ελένης. «Ηρθαμε εδώ να καταλάβουμε πώς «προβήκανε» αυτά τα παιδιά σε μια τέτοια ενέργεια».\n«Γνωρίζετε τους δράστες προσωπικά;» ρωτά η ρεπόρτερ. «Οχι προσωπικά, αλλά είναι μεγάλη ντροπή για το νησί μας». Δηλαδή δεν είχε τι άλλο να κάνει και σκέφθηκε, μέσα στη συμπαθή, κατά τα άλλα, αφέλειά του, να στηθεί έξω από τα δικαστήρια μήπως και καταλάβει το «πώς προβήκανε», λες και θα έσκαγε ως μυρωδιά στον αέρα. Ο απλοϊκός Ρόδιος δεν είναι πιο γραφικός από «εμπνευσμένα» πληκτρολόγια του Διαδικτύου, «τσουχτερές» δημοσιογραφικές πένες και τηλεοπτικές εκπομπές κοινωνικού προβληματισμού. Ισα ίσα που περιορίζεται στον ρόλο του ενεργού παρατηρητή και δεν αυτοπροβιβάζεται σε εισαγγελέα.\nΤο παρατηρώ όλο και πιο συχνά τελευταία, όλο και πιο διογκούμενο το φαινόμενο. Από την αποφυλάκιση της καθαρίστριας μέχρι την προσαγωγή των νεαρών για το έγκλημα της Ρόδου. Ανθρωποι έξω από φυλακές και δικαστήρια, άσχετοι με την κατά περίσταση υπόθεση, έτοιμοι να επευφημήσουν, να γιουχάρουν ή ακόμη και να αποπειραθούν να λιντσάρουν. Είναι και οι ατάκες της ειδησεογραφίας που ντοπάρουν. «Συγκλονισμένη η μικρή κοινωνία…». Οι προσαγωγές δραστών έχουν πλέον ως φόντα τις φωνές αποδοκιμασίας των – επαναλαμβάνω, άσχετων με την υπόθεση – «συγκλονισμένων» και μπουκαλάκια με νερό που εκτοξεύονται. Εντάξει, παιδιά, το «χουμε. Μέχρι τα λαϊκά δικαστήρια, μια κάμερα δρόμος.\nΣίγουρα ένα έγκλημα όπως αυτό της Ρόδου ή η υπόθεση του Ζακ, κατά κάποιον τρόπο, μας αφορά όλους. Αλλά ο τρόπος με τον οποίο καταγράφεται η αντίδρασή μας, καταδεικνύει τις αντιστάσεις μας, αποκαλύπτει και τις παθογένειες της εποχής μας. Μια καλοχτενισμένη κοινωνία στα κάγκελα του Διαδικτύου ωρύεται, αφορίζει, καταριέται, μοιράζει καταδίκες και κουνάει το δάχτυλο.\nΟ ένας στον άλλον, ούτε καν στους φυσικούς ή ηθικούς δράστες. Ας το δούμε κατάματα και ας το παραδεχτούμε (τι λέω κι εγώ τώρα…). Κατά βάθος, πιο πολύ και από τη δολοφονία του Ζακ ή της Ελένης, μας αφορά το ποιοι είναι από εδώ και ποιοι από εκεί. Ποιοι είναι με τους ΛΟΑΤΚΙ και ποιοι με τους «νοικοκυραίους». Ποιοι ψάχνουν για ελαφρυντικά ώστε να δικαιολογήσουν τους βιαστές και ποιοι υποβαθμίζουν το αυτονόητο σε μελό και μοιρολογούν με στιχάκια τύπου «Κι εσύ Ελένη και κάθε Ελένη…». Κάνοντας και οι δύο στα εγκλήματα δικές τους προβολές. «Διδάσκοντας» αγάπη με γλώσσα βουτηγμένη στο μίσος. Και φουσκώνοντας έτσι τη μαγιά του νεοσυντηρητισμού.\nΥΓ: Εν τω μεταξύ, ο 25χρονος Νικόλας Μουστάκας που προχθές θα γιόρταζε, παραμένει άκλαυτος από τα δημόσια μοιρολόγια. Η δολοφονία του από μετανάστες δεν προσφέρεται για προβολές πολιτικής ορθότητας.


Bistro Bohem, Ουάσινγκτον - Κριτικές εστιατορίων - TripAdvisor\nΟυάσινγκτον: Όλα τα εστιατόρια Bistro Bohem: Εστιατόρια στην περιοχή\nΕστιατόρια σε Ευρωπαϊκή για: Capitol Hill\nΟυάσινγκτον: Όλες οι δραστηριότητες Δραστηριότητες κοντά σε: Bistro Bohem\nBistro Bohem, Ουάσινγκτον\nΗνωμένες Πολιτείες Περιφέρεια της Κολούμπια Ουάσινγκτον Εστιατόρια σε Ουάσινγκτον, Περιφέρεια της Κολούμπια Bistro Bohem\nΝο 578 από 2.580 στην κατηγορία Εστιατόρια για: Ουάσινγκτον €€ - €€€\nΤσέχικη, Ευρωπαϊκή 600 Florida Ave NW, Ουάσινγκτον, DC 20001-1853+1 202-735-5895Ιστότοπος\nΌλες οι φωτογραφίες (25) Πλήρης προβολή Πιστοποιητικό Διάκρισης Τι είναι το Πιστοποιητικό Διάκρισης; Το TripAdvisor απονέμει το Πιστοποιητικό Διάκρισης σε καταλύματα, αξιοθέατα και εστιατόρια που σταθερά κερδίζουν εξαιρετικές κριτικές από τους ταξιδιώτες. Κράτηση με OpenTable 27/06/2017\nΒρείτε τραπέζι Ενημέρωση Αναζήτηση διαθέσιμων ωρών σε αυτό το εστιατόριο Το εστιατόριο Bistro Bohem δεν έχει διαθεσιμότητα για την ώρα που ζητήσατε. Επιλέξτε διαφορετική ώρα ή αναζητήστε εστιατόρια με διαθεσιμότητα.\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 54 κριτικέςΕξαιρετικό38%Πολύ καλό53%Μέτριο5%Ανεπαρκές1%Πολύ κακό3%Τώρα είναι κλειστόΔευ - Παρ17:00 - 23:00Σαβ - Κυρ10:00 - 02:00Αναλυτικό ωράριο ΚΟΥΖΙΝΕΣ Τσέχικη, Ευρωπαϊκή ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 600 Florida Ave NW, Ουάσινγκτον, DC 20001-1853Όλες οι λεπτομέρειες Βελτίωση αυτής της καταχώρισηςΑυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο είναι καλό για πρωινό;Ναι Όχι Άγνωστο Αυτό το εστιατόριο έχει κουζίνα ανατολικής Ευρώπης; Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι ρομαντικό;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Αυτό το εστιατόριο είναι ευρωπαϊκό; Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό13Πολύ καλό15Μέτριο2Ανεπαρκές1Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (31)Αγγλικά (52)Ιαπωνικά (1)Περισσότερες γλώσσες Γλώσσα Ελληνικά (31)Αγγλικά (52)Ιαπωνικά (1)Πορτογαλικά (1)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιL'heureux PΟυάσινγκτον, Περιφέρεια της Κολούμπια164Η κριτική γράφτηκε πριν από 4 εβδομάδες Υπέροχο μέρος με μια γειτονιά δόνησηςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιRobN385Ομάχα, Νεμπράσκα8131Η κριτική γράφτηκε 22 Μαρτίου 2017 Εξαιρετική αυθεντική τσέχικη κουζίναΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιjustmee1Ουάσινγκτον, Περιφέρεια της Κολούμπια22Η κριτική γράφτηκε 17 Ιανουαρίου 2017 Ωραίο μικρό Brunch επιτόπου στο ShawΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιYukiValdezΟυάσινγκτον, Περιφέρεια της Κολούμπια8338Η κριτική γράφτηκε 17 Ιανουαρίου 2017 Μερικά καλά φαγητό της ΤσεχίαςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBarry RΝέα Υόρκη, Νέα Υόρκη12517Η κριτική γράφτηκε 8 Ιανουαρίου 2017 Αρχικό ύφος της Τσεχίας τροφίμωνΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιNJTravelBoyΦλόριντα331180Η κριτική γράφτηκε 27 Νοεμβρίου 2016 Ένα εξαιρετικό δείπνοΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιE PΟυάσινγκτον, Περιφέρεια της Κολούμπια4023Η κριτική γράφτηκε 28 Οκτωβρίου 2016 μέσω κινητής συσκευής Καταπληκτικό φαγητό, φιλική εξυπηρέτηση, της πόλης GemΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιtimg7426319Η κριτική γράφτηκε 23 Αυγούστου 2016 Εξαιρετικό φαγητό!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιdjfowlerΒοστόνη, Μασαχουσέτη288103Η κριτική γράφτηκε 31 Ιουλίου 2016 Κεντροευρωπαϊκή classics με εκτεταμένη μπαρ επιλογέςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιOld_Dave_MDMitchellville, Μέριλαντ4041Η κριτική γράφτηκε 24 Ιουλίου 2016 Ιδανικό για δείπνο πριν παρευρεθούν στη Howard Theatre.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαRight Proper Brewing Company98 κριτικές 0,11 χλμ μακριά Kyirisan32 κριτικές 0,32 χλμ μακριά Shaw's Tavern68 κριτικές 0,04 χλμ μακριά Κοντινά αξιοθέαταAfrican American Civil War Memorial & Museum53 κριτικές 0,45 χλμ μακριά Howard Theatre91 κριτικές 0,09 χλμ μακριά John Marshall Memorial Park7 κριτικές 0,22 χλμ μακριά The 930 Club73 κριτικές 0,43 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Bistro Bohem και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n600 Florida Ave NW, Ουάσινγκτον, DC 20001-1853 Τοποθεσία:


Τελευταία ενημέρωση: 2019-10-29, 19:16:05\nΑν και τους χωρίζουν 2 κατηγορίες, ο Πανσερραϊκός κοίταξε στα μάτια τον Βόλο, αλλά το γκολ του Τσαούση στο 90’ και το τελικό 1-1 δίνει στους Βολιώτες καθαρό προβάδισμα πρόκρισης. Ο Γιανναράκης άνοιξε το σκορ για τους Σερραίους.\nΓια 90 λεπτά, ο Πανσερραϊκός κρατούσε στα χέρια του τη νίκη και το προβάδισμα πρόκρισης. Σε εκείνο το χρονικό σημείο σκόραρε ο Τσαούσης, διαμόρφωσε το τελικό 1-1 και έδωσε προβάδισμα στους Θεσσαλούς.\nΤα λιοντάρια ξεκίνησαν πιο καλά και άγγιξαν το γκολ οκτώ λεπτά μετά από την έναρξη του ματς. Ο Κασμερίδης έπιασε την κεφαλιά μόνος του από κοντά, η μπάλα όμως σταμάτησε στο οριζόντιο δοκάρι της εστίας του Μελίσσα.\nΟ Βόλος είχε τη δική του μεγάλη ευκαιρία - με τον ίδιο τρόπο μάλιστα - στο 16ο λεπτό. Ο Μάντζης έκλεψε την μπάλα, προσπάθησε να κρεμάσει τον Γιαννακίδη, αλλά η μπάλα σταμάτησε στο οριζόντιο δοκάρι της εστίας του Πανσερραϊκού.\nΗ ομάδα της Μαγνησίας - παρά το γεγονός ότι ο Χουάν Φεράντο ξεκούρασε αρκετούς βασικούς και παρέταξε πολλούς αναπληρωματικούς - ήταν καλύτερη. Δεν μπόρεσε όμως να παραβιάσει την εστία του Γιαννακίδη.\nΟ Λύρατζης έκανε τη σέντρα από δεξιά, ο Μουνίθ έπιασε την κεφαλιά αλλά η μπάλα πέρασε έξω. Στο 65’ ο Τσαούσης προσπάθησε να μπει στην περιοχή, αλλά ο Γιαννακίδης μπλόκαρε. Η ομάδα των Σερρών άνοιξε το σκορ στο 70ό λεπτό.\nΕκτελέστηκε το φάουλ από τον Κόντσι, ο Γιανναράκης έπιασε την κεφαλιά στο κέντρο της άμυνας της ομάδας της Μαγνησίας και έστειλε την μπάλα στα δίχτυα της εστίας του ανήμπορου ν’ αντιδράσει, Μελίσσα.\nΌλα έδειχναν νίκη των Σερραίων, αλλά ο Τσαούσης είχε διαφορετική άποψη. Στο 90ό λεπτό υποδέχθηκε την μπάλα εντός περιοχής, με κλειστή ντρίμπλα την έφερε στο αριστερό και με εξαιρετικό σουτ νικά τον Γιαννακίδη για την ισοφάριση.\nΠλέον, όλα θα κριθούν στη ρεβάνς του Πανθεσσαλικού με το Βόλο να έχει το προβάδισμα για την πρόκριση στους 16 του Κυπέλλου Ελλάδας.


Δέκα οφέλη των διακοπών | imommy\nimommy.gr • vita • Δέκα οφέλη των διακοπών\nΔΟΛ sites strip | 1 Αυγούστου 2014 | 14:56 | iMommy Team\nΤις βλέπουμε σαν μια βουτιά στην ελευθερία και την ευτυχία, γι’ αυτό και τις περιμένουμε με ανυπομονησία. Οι διακοπές, ανεξάρτητα από τη διάρκειά τους, τον τόπο προορισμού, τον προϋπολογισμό τους ή την παρέα, είναι για όλους μας μια ευκαιρία να… γλείψουμε τις πληγές μας και να γεμίσουμε τις μπαταρίες μας για το επόμενο διάστημα. Οι ειδικοί, όμως, τονίζουν ότι οι διακοπές είναι πολύ περισσότερα από μια ανάπαυλα μέσα στην ανελέητη ρουτίνα της καθημερινότητας. Έρευνες συνδέουν τις χαρούμενες στιγμές μαζί με τους δικούς μας ανθρώπους μακριά από τις έγνοιες με καλύτερη υγεία, περισσότερη ενεργητικότητα, καλύτερο ύπνο και αυξημένη οξυδέρκεια. Ας δούμε, λοιπόν, ποια είναι τα ευεργετικά οφέλη των διακοπών στην υγεία μας. Χαρίζουν μια όαση για την ψυχή Σε μια εποχή που χαρακτηρίζεται από πίεση, οι διακοπές αποτελούν μια όαση που μας βοηθά να ξαποστάσουμε για λίγο και με περισσότερες δυνάμεις να επιστρέψουμε στην απαιτητική καθημερινότητα. Ο χρόνος αυτός, αν τον αξιοποιήσουμε συνετά, μας προσφέρει ουσιαστικά μια ικανότητα που οι περισσότεροι από εμάς έχουμε πλέον χάσει: το να ονειρευόμαστε και να κάνουμε σχέδια για το μέλλον. Η χαλάρωση, λοιπόν, η ενδοσκόπηση, η επαφή μας με τη φύση, αλλά και με τα αγαπημένα μας πρόσωπα, μπορούν να θωρακίσουν τον ψυχισμό μας, έτσι ώστε να είμαστε έτοιμοι να αντιμετωπίσουμε και πάλι τις παντός είδους προκλήσεις της ζωής. Τονώνουν την καρδιά Μερικές μέρες σε ένα ειδυλλιακό τοπίο, μακριά από τις έγνοιες της καθημερινότητας, ρίχνουν τα επίπεδα των ορμονών του στρες (όπως η κορτιζόλη), με αποτέλεσμα να διατηρείται σε φυσιολογικά επίπεδα η πίεση και να βελτιώνεται ο καρδιακός ρυθμός. Μας κάνουν πιο fit Ακόμα και για όσους δεν είναι λάτρεις της άσκησης, οι διακοπές προσφέρουν ευκαιρίες να μπουν σε κίνηση. Το κολύμπι, οι ρακέτες στην παραλία, το περπάτημα στην ακρογιαλιά ή ο χορός στο μπαράκι του νησιού -που όλοι λίγο πολύ κάνουμε- τονώνουν το σώμα μας, βελτιώνουν τη φυσική μας κατάσταση και ωφελούν το καρδιαγγειακό μας σύστημα. Επιπλέον, απαλλασσόμαστε από πόνους στο μυοσκελετικό μας σύστημα που οφείλονται στην καθιστική ζωή και την κακή στάση του σώματος. Φυσικά, μπορούμε να αξιοποιήσουμε στο έπακρο τη δυνατότητα που μας παρέχουν οι καλοκαιρινές διακοπές για να γυμναστούμε ολοκληρωμένα, ακολουθώντας το πρόγραμμα «της παραλίας» που προτείνει το Vita στο θέμα με τίτλο «Summer Success Plan», στη σελ.????? αυτού του τεύχους. Ανεβάζουν τη διάθεση Δεν χρειάζεται να το επιβεβαιώσουν οι έρευνες. Όλοι νιώθουμε πιο χαρούμενοι στις διακοπές. Η απουσία υποχρεώσεων και περιορισμών, η απομάκρυνσή μας από τη ρουτίνα της καθημερινότητας, η συναναστροφή μας με αγαπημένα πρόσωπα, η επαφή μας με τη φύση, η δυνατότητα που μας δίνεται να ακολουθήσουμε τους δικούς μας προσωπικούς ρυθμούς και να ασχοληθούμε μόνο με όσα μας αρέσουν είναι μερικοί μόνο από τους παράγοντες που μας φέρνουν ένα βήμα πιο κοντά στην ευτυχία. Μας κάνουν πιο ευτυχισμένους Ολλανδοί επιστήμονες μελέτησαν για διάστημα 32 εβδομάδων ανθρώπους που βρίσκονταν σε διακοπές και άλλους που δεν ήταν, προκειμένου να διερευνήσουν τα επίπεδα ευτυχίας των συμμετεχόντων. «Καταλήξαμε στο συμπέρασμα ότι οι διακοπές κάνουν τους ανθρώπους ευτυχισμένους», υποστήριξε ο επικεφαλής της μελέτης, ψυχολόγος Jeroen Nawijn. Το εντυπωσιακό ήταν ότι οι επιστήμονες ανακάλυψαν ότι την περίοδο που οργανώνουμε τις λεπτομέρειες των διακοπών μας τα επίπεδα της ευτυχίας είναι ακόμη πιο αυξημένα συγκριτικά με την ίδια την περίοδο των διακοπών. Τροφοδοτούν τη ζωτικότητα Για να διατηρήσουμε την ενεργητικότητά μας, πρέπει να κάνουμε ένα διάλειμμα από τη δουλειά μας τουλάχιστον κάθε 62 μέρες, υποστηρίζουν βρετανοί ερευνητές. Μάλιστα, όσοι είναι αναγκασμένοι να περιμένουν περισσότερο από 2 μήνες μέχρι τις επόμενες διακοπές τους έχουν περισσότερες πιθανότητες να γίνουν ευερέθιστοι και είναι πιο επιρρεπείς σε ιώσεις. Επιπλέον, γίνονται λιγότερο παραγωγικοί στη δουλειά τους και είναι πιο πιθανό να κάνουν λάθη. Σύμφωνα με τους επιστήμονες, περισσότεροι από τους μισούς ερωτηθέντες δήλωσαν ότι αρκούν 1-2 μέρες εκτός δουλειάς για να αισθανθούν ανανεωμένοι και ενεργητικοί. Το 7% απάντησε ότι νιώθει να χαλαρώνει μετά τη δεύτερη εβδομάδα των διακοπών και το 4% είπε ότι δεν χαλαρώνει ποτέ. Μας δυναμώνουν Κανείς δεν μπορεί να αντισταθεί σε ένα κατακόκκινο κομμάτι καρπούζι! Τους καλοκαιρινούς μήνες τα φρούτα φοράνε τα καλά τους και γίνονται τόσο προκλητικά στη γεύση, που ακόμα και όσοι δεν είναι λάτρεις του είδους τα δοκιμάζουν. Έτσι, τροφοδοτούμε τον εαυτό μας με απαραίτητα θρεπτικά συστατικά. Επιπλέον, ακριβώς επειδή τα ταβερνάκια δίπλα στο κύμα κάνουν τα ψάρια και τα θαλασσινά εξαιρετικά δελεαστικά, επωφελούμαστε από τα ιδιαίτερα ευεργετικά τους συστατικά. Ιδίως τα λιπαρά ψάρια (όπως ο σολομός, το σκουμπρί, η πέστροφα και η πέρκα) αποτελούν μια πραγματική «βόμβα» υγείας, αφού χάρη στην υψηλή περιεκτικότητά τους σε ω-3 λιπαρά οξέα δρουν προστατευτικά στην υγεία της καρδιάς, συμβάλλουν στη σωστή εγκεφαλική λειτουργία και στη ρύθμιση των τριγλυκεριδίων στο αίμα, ενώ φαίνεται να σχετίζονται με μείωση της φλεγμονής και περιορισμό του πόνου, αντιμετώπιση της κατάθλιψης και προληπτική δράση ενάντια σε ορισμένες μορφές καρκίνου. Νικούν τον πόνο Οι ημικρανίες, οι πονοκέφαλοι και άλλοι πόνοι που σχετίζονται με το στρες, όπως είναι το αυχενικό σύνδρομο και διάφορες στομαχικές διαταραχές, συνήθως υποχωρούν έως και ξεχνιούνται εντελώς όταν βρεθούμε στον καλοκαιρινό μας προορισμό. Έτσι, σε συνδυασμό με την καθαρή ατμόσφαιρα, ξεχνάμε τις αϋπνίες και κοιμόμαστε «σαν πουλάκια». Εξασκούν το μυαλό! Οι διακοπές είναι συνυφασμένες για τους περισσότερους από εμάς με ένα καλό βιβλίο. Κάτω από το αρμυρίκι, στο κατάστρωμα ή στην ξαπλώστρα, οι σελίδες ενός βιβλίου αποτελούν τον ιδανικό σύντροφο. Μάλιστα, σύμφωνα με πλήθος ερευνών, το διάβασμα αποτελεί μια πολύπλοκη διαδικασία στην οποία συμμετέχουν όλες οι περιοχές του εγκεφάλου, επομένως την ώρα που διαβάζουμε χρησιμοποιούμε περισσότερο το μυαλό μας συγκριτικά με όταν παρακολουθούμε π.χ. τηλεόραση. «Γι’ αυτό και γινόμαστε πιο οξυδερκείς», τονίζουν οι ειδικοί. Χαλάρωση με ένα βιβλίο Μόλις 6΄ ανάγνωσης την ημέρα είναι αρκετά για να μας βοηθήσουν να αποβάλλουμε το καθημερινό στρες, υποστηρίζεται σε έρευνα από το Πανεπιστήμιο του Σάσεξ. Σύμφωνα με τους βρετανούς ερευνητές, «το να «χάνεσαι» μέσα στις σελίδες ενός βιβλίου οδηγεί στην απόλυτη χαλάρωση». Μας κάνουν πιο παραγωγικούς «Οι καλύτερες ιδέες μάς έρχονται στο μυαλό όταν είμαστε εκτός δουλειάς», λένε οι ειδικοί. Η εξήγηση βρίσκεται μάλλον στην έλλειψη πίεσης προκειμένου να ανταποκριθούμε σε συνεχείς καταστάσεις κρίσης που παρουσιάζονται στον εργασιακό μας χώρο. Έτσι, στις διακοπές που είμαστε χαλαροί έχουμε περισσότερες πιθανότητες να σκεφτούμε καινοτόμες ιδέες. «Ειδικά όσοι εργάζονται σε δημιουργικές δουλειές έχουν ανάγκη να ανανεώνουν τα εγκεφαλικά τους κύτταρα», εξηγούν οι επιστήμονες. ΕΥΧΑΡΙΣΤΟΥΜΕ ΓΙΑ ΤΗ ΣΥΝΕΡΓΑΣΙΑ ΤΟΝ κ. ΣΤΥΛΙΑΝΟ ΔΕΡΜΙΤΖΑΚΗ, ειδικό παθολόγο.


Γλώσσα του σώματος και φλερτ. Εσύ καταλαβαίνεις τα σημάδια? – FunDay 🙂\nΌταν γνωρίζουμε, επομένως, καινούργια άτομα είναι σημαντικό να ξέρουμε να αναγνωρίζουμε αλλά και να στέλνουμε τα σωστά μηνύματα μέσω της γλώσσας του σώματος! Καταλαβαίνουμε, λοιπόν, πόσο σημαντικό ρόλο παίζει η γλώσσα του σώματος στο φλερτ.\nΦλερτ με τα μάτια: Κοίταξε αυτόν/ην που σε ενδιαφέρει στα μάτια για περίπου πέντε δευτερόλεπτα. Κάποιες φορές χρειάζεται να το κάνεις πάνω από μία φορά ώστε να καταλάβει ότι όντως τον/την κοιτάς και δεν έπεσε το βλέμμα σου τυχαία.\nΦλερτ με χαμόγελο: Ένα όμορφο, γεμάτο αυτοπεποίθηση χαμόγελο συνδυασμένο με κάποια άλλη τακτική φλερτ είναι σίγουρο ότι θα προκαλέσει τη συμπάθεια του στόχου σου.\nΦλερτ με “κατεύθυνση”: Δώσε προσοχή ώστε τα πόδια σου και οι ώμοι σου να “δείχνουν¨ προς το μέρος του στόχου σου ακόμα και όταν δεν μιλάτε.\nΦλερτ με άγγιγμα: Βρες ευκαιρίες κατά τη διάρκεια της συζήτησης ώστε να τον/την αγγίξεις. Αυτό μπορεί να ξεκινήσει από την αρχή της γνωριμίας με μία χειραψία, να συνεχιστεί με ένα “τυχαίο” άγγιγμα του χεριού καθώς γελάτε ή ενα ελαφρύ χάδι στον ώμο καθώς πηγαίνεις στο μπάνιο.\nFunday » Σχέσεις » Γλώσσα του σώματος και φλερτ. Εσύ καταλαβαίνεις τα σημάδια?


Παπαρδέλες με γλυκοπατάτες, Allgäuer Bergkäse ΠΟΠ και φουντούκια | Sigmalive Cooking\nΤαλιατέλες με πέστο βασιλικούΝόστιμα linguine με κοτόπουλο και πιπεριές\nAllgäuer Bergkäse ΠΟΠ, ΠΟΠ, Προστατευόμενη Ονομασία Προέλευσης, Allgäuer Bergkäse, Παπαρδέλες με γλυκοπατάτες, ΦΟΥΝΤΟΥΚΙΑ, ΠΑΠΑΡΔΕΛΕΣ, ΓΛΥΚΟΠΑΤΑΤΕΣ\nγρ. Allgäuer Bergkäse ΠΟΠ, τριμμένο\nκ.γ. ξύσμα λεμονιού, ψιλοτριμμένο\nκ.γ. νιφάδες τσίλι\nγρ. φουντούκια χοντροαλεσμένα\nΘαλασσινό αλάτι και χοντροτριμμένο μαύρο πιπέρι\nΠαπαρδέλες με γλυκοπατάτες, Allgäuer Bergkäse ΠΟΠ και φουντούκια\nΜε έμπνευση από την αρωματική, αλπική γεύση του Allgäuer Bergkäse ΠΟΠ*.\nΤο τυρί Allgäuer Bergkäse ΠΟΠ παράγεται αποκλειστικά από ανεπεξέργαστο γάλα τυροκομίας, το οποίο παράγουν κτηνοτρόφοι εγκατεστημένοι σε σαφώς καθορισμένα τμήματα της ορεινής περιοχής Allgäu της Γερμανίας.\nΟι Ελβετοί αλπικοί κτηνοτρόφοι εγκαταστάθηκαν στην περιοχή Allgäu τον 19ο αιώνα. Έφεραν μαζί τους την παραγωγή νέων ποικιλιών τυριών, εμπνευσμένοι από το Έμενταλ, και συνέβαλαν στη βελτίωση των υφιστάμενων ποικιλιών, ιδίως του Bergkäse (τυρί ορεινής παραγωγής).\nΈνα ωριμασμένο κεφάλι τυριού Allgäuer Bergkäse ΠΟΠ ζυγίζει 15 έως 50 κιλά. Η περίοδος ωρίμανσής του Allgäuer Bergkäse ΠΟΠ είναι 4 μήνες και η ελάχιστη πλήρης περιεκτικότητα του τυριού σε λιπαρές ουσίες είναι τουλάχιστον 45 έως 49 %.\nΤρίβετε το Allgäuer Bergkäse ΠΟΠ.\nΤοποθετείτε τις κομμένες γλυκοπατάτες σε ταψί φούρνου στο οποίο έχετε στρώσει χαρτί ψησίματος.\nΠεριχύνετε με ελαιόλαδο, προσθέτετε θαλασσινό αλάτι και χοντροκομμένο μαύρο πιπέρι.\nΠασπαλίζετε με τις νιφάδες τσίλι και ανακατεύετε τις γλυκοπατάτες.\nΨήνετε για 20 λεπτά στους 200 °C.\nΒγάζετε το ταψί από τον φούρνο και πασπαλίζετε με τα ψιλοκομμένα φουντούκια.\nΞαναβάζετε το ταψί στον φούρνο και ψήνετε για 10 λεπτά ακόμη.\nΒράζετε 400 γραμμάρια παπαρδέλες ώσπου να γίνουν αλντέντε.\nΚρατάτε 125 ml από το νερό του βρασίματος.\nΣουρώνετε τα ζυμαρικά.\nΞαναβάζετε τα ζυμαρικά στην κατσαρόλα και προσθέτετε το μασκαρπόνε, το λεμόνι και το νερό του βρασίματος που είχατε κρατήσει.\nΣερβίρετε αφού ανακατέψετε με τις γλυκοπατάτες και πασπαλίσετε με το τριμμένο Allgäuer Bergkäse ΠΟΠ.\nΑπολαύστε τις Παπαρδέλες με Allgäuer Bergkäse ΠΟΠ, γλυκοπατάτες και φουντούκια.\n*ΠΟΠ (Προστατευόμενη Ονομασία Προέλευσης): τα προϊόντα αυτής της κατηγορίας έχουν σαφή και αδιαμφισβήτητη σχέση με την τοποθεσία στην οποία παράγονται. Αυτό σημαίνει ότι όλες οι φάσεις της παραγωγικής διαδικασίας, της προετοιμασίας και της επεξεργασίας πρέπει να πραγματοποιούνται στη συγκεκριμένη περιοχή στην οποία εφαρμόζεται η προστασία.\nΔιάβασε την ιστορία του Allgäuer Bergkäse ΠΟΠ εδώ\nΜαγείρεψε με φημισμένα συστατικά από ολόκληρη την Ευρώπη, με το νέο βιβλίο μαγειρικής «Φανταστικό! Μαγειρεύοντας με μοναδικά ευρωπαϊκά προϊόντα ποιότητας»\nAllgäuer Bergkäse ΠΟΠ,ΠΟΠ,Προστατευόμενη Ονομασία Προέλευσης,Allgäuer Bergkäse,Παπαρδέλες με γλυκοπατάτες,ΦΟΥΝΤΟΥΚΙΑ,ΠΑΠΑΡΔΕΛΕΣ,ΓΛΥΚΟΠΑΤΑΤΕΣ\nΣΑΛAΤΕΣ Ζεστή σαλάτα με παντζάρια, γλυκοπατάτες και τυρί 45 λεπτά\nΜΑΓΕΙΡΕΥΤA Γλυκοπατάτες με κανέλα & σταφίδες 60 λεπτά\nΖΥΜΑΡΙΚA Rigatoni με κολοκύθα και φουντούκια 45 λεπτά\nΜΑΓΕΙΡΕΥΤA Πουρές γλυκοπατάτας 25 λεπτά


Πρώτες εικόνες από το νέο Hyundai i30 - ΤΑ ΝΕΑ\ntanea.gr > Auto Νέα > Παρουσίαση > Πρώτες εικόνες από το νέο Hyundai i30\nΜε πιο αθλητική εμφάνιση\nΤο Νέο i30 θα αποκαλυφθεί στο Σαλόνι Αυτοκινήτου της Γενεύης το Μάρτιο του 2020.\nTANEA Team 19 Φεβρουαρίου 2020 | 17:26\nΛίγο πριν ανοίξει τις πύλες του το πρώτο ευρωπαϊκό σαλόνι αυτοκινήτου στη Γενεύη, η Hyundai Motor αποκάλυψε τις πρώτες εικόνες του Νέου i30. Σύμφωνα με την κορεατική φίρμα, το νέο μοντέλο έχει δεχθεί πλήθος σχεδιαστικών αναβαθμίσεων. Ειδικότερα, το μικρομεσαίο κορεάτικο αυτοκίνητο φέρει ανασχεδιασμένο προφυλακτήρα, νέους προβολείς LED κ.α.\nΟι εικόνες που παρουσιάστηκαν αφορούν στο μοντέλο N Line. Τα περισσότερα σχεδιαστικά του στοιχεία να αποκαλυφθούν το επόμενο διάστημα. Νέο είναι και το εσωτερικό του, με ένα νέο ψηφιακό σύστημα οργάνων και μεγαλύτερη οθόνη 10,25 ιντσών, μεταξύ άλλων αναβαθμίσεων.


O Eργοτέλης με αμφίβολο τον Βερπακόφσκις περιμένει τον ΠΑΟΚ στο τελευταίο ματς του 2009\nΜε προσοχή στην άμυνα πάει φουλ… επίθεση για νίκη\nΣΥΓΚΕΝΤΡΩΣΗ ΚΑΙ ΚΑΛΥΤΕΡΗ ΑΝΑΣΤΑΛΤΙΚΗ ΛΕΙΤΟΥΡΓΙΑ ΤΑ “ΚΛΕΙΔΙΑ” ΤΟΥ ΚΑΡΑΓΕΩΡΓΙΟΥ ΓΙΑΝΑ ΚΕΡΔΙΣΕΙ Ο ΕΡΓΟΤΕΛΗΣ ΤΟΝ ΠΑΟΚ\nΛένε ότι η καλύτερη επίθεση είναι η άμυνα και το “τρικ” αυτό θα προσπαθήσει να επιτύχει ο Εργοτέλης, προκειμένου να νικήσει τον ΠΑΟΚ στο παιχνίδι του Σαββάτου στο Παγκρήτιο. Ένα παιχνίδι που είναι δύο φορές πιο δύσκολο, σύμφωνα με το Νίκο Καραγεωργίου, λόγω της αξίας της αντίπαλης ομάδας.\nΟ Καβαλιώτης τεχνικός στην συνέντευξη Τύπου που παραχώρησε χθες μίλησε με εγκωμιαστικά σχόλια για τον ΠΑΟΚ, ενώ υπερτόνισε ότι το “κλειδί” για να νικήσει ο Εργοτέλης είναι να έχει καλή αμυντική λειτουργία και ταυτόχρονα οι ποδοσφαιριστές να έχουν συγκέντρωση και προσοχή κατά 100%, σε όλη την διάρκεια της αναμέτρησης. “Το Σάββατο έχουμε ένα αγώνα που είναι δύο φορές δύσκολος, όχι απλά μία όπως κάθε αγώνας που δίνουμε. Και τον κάνει να είναι διπλά δύσκολος το όνομα του αντιπάλου μας. Αυτό βέβαια αποτελεί μεγάλο κίνητρο για τους παίκτες, αλλά και για εμάς τους ίδιους”, είπε στο ξεκίνημα της τοποθέτησης του ο Νίκος Καραγεωργίου και συμπλήρωσε: “Μια πιθανή νίκη θα παίξει σημαντικό ρόλο σε πολλούς τομείς. Η αξία και ο τρόπος παιχνιδιού των παικτών του ΠΑΟΚ είναι δεδομένη. Φυσικά πρέπει να προσεχθεί όλη η ομάδα, όλοι τους είναι ικανοί. Τα στοιχεία που θα μας δώσουν τη νίκη είναι ο τρόπος που θα αντιμετωπίσουμε εμείς το παιχνίδι”.\nΜιλώντας περισσότερο για τον προσεχή αντίπαλο της ομάδας του και το τι πρέπει να προσέξει ο Εργοτέλης, υπογράμμισε: “Είναι ένα παιχνίδι όπου ο αντίπαλός μας δύσκολα δέχεται γκολ και διαθέτει σφικτή και καλή ομάδα. Με την Καβάλα, ο ΠΑΟΚ λειτούργησε πολύ καλά και στο δημιουργικό του κομμάτι. Πρέπει να αναθεωρήσουμε λίγο τον τρόπο παιχνιδιού μας και να ρίξουμε βάρος και στο ανασταλτικό κομμάτι μας. Η συγκέντρωση και η προσοχή μας πρέπει να υπερβαίνει το 100%. Την ικανότητα είναι δεδομένο ότι τη διαθέτουμε. Αν έχουμε όλα αυτά τα στοιχεία τότε μπορούμε να κερδίσουμε”.\nΑναφερόμενος στις δύο σημαντικές απουσίες του Μπέτο και του Ρομάνο, ο Καβαλιώτης τεχνικός τόνισε: “Δεν θα έχω στη διάθεσή μου δύο παιδιά που έχουν σημαντικό ρόλο μέχρι τώρα. Με αυτά τα προβλήματα όμως θα ζήσουμε μέχρι το τέλος του πρωταθλήματος. Κάποιοι θα λείπουν από εδώ και πέρα, σχεδόν σε κάθε αγώνα”.\nΣτο μεταξύ και στην χθεσινή συνέντευξη τύπου έγινε λόγος για την παρουσία της ομάδας μέχρι τώρα και το αν αυτή της δώσει μια θέση για την Ευρώπη, με τον Νίκο Καραγεωργίου να είναι για μια ακόμα φορά κατηγορηματικός: “το θέμα της Ευρώπης το συντηρούν οι δημοσιογράφοι και τα Μ.Μ.Ε. σε μεγάλο βαθμό. Εγώ δεν είπα ποτέ για Ευρώπη και δεν άκουσα ούτε τους ποδοσφαιριστές μου, με εξαίρεση κάποιους που πιεστικά ρωτήθηκαν για το θέμα. Ο Εργοτέλης κοιτάζει να παίζει το επόμενό του παιχνίδι. Ο στόχος του είναι να παίζει για να διακριθεί καλύτερα από την περσινή χρονιά. Το Ελληνικό πρωτάθλημα έχει πολύ μεγάλο βαθμό δυσκολίας και είναι από τα πιο δύσκολα πρωταθλήματα. Πρέπει να έχεις μεγάλες ικανότητες ως άτομο, αλλά και ως σύνολο για να μπορέσεις να αντεπεξέλθεις, ας είμαστε ρεαλιστές λοιπόν και ας βλέπουμε τα πράγματα όπως είναι”.\nΓυρνώντας πίσω στην αναμέτρηση των Ιωαννίνων, τόνισε: “Το προηγούμενο ματς που δώσαμε δεν ήταν όπως το περιμέναμε από πλευράς βαθμών, ελπίζουμε ότι θα είναι αυτό που έχουμε τώρα. Το ποδόσφαιρο παίζεται με βροχή, με χιόνια, με κρύο και σε άσχημα γήπεδα. Οι καλοί ποδοσφαιριστές πρέπει να ανταποκρίνονται σε οποιεσδήποτε συνθήκες και κυρίως να έχουν στο μυαλό τους τον αγώνα που ακολουθεί. Εμείς είχαμε μείνει στη νίκη επί της Καβάλας και στις δάφνες της 4ης θέσης. Έτσι φυσιολογικά χάσαμε. Επαναλαμβάνω ότι κάθε παιχνίδι για τον Εργοτέλη, με κάθε ομάδα ανεξαρτήτου κατηγορίας θεωρείται και είναι δύσκολο”.\nΚλείνοντας τη συνέντευξη Τύπου στάθηκε στο γεγονός ότι είναι το τελευταίο ματς της χρονιάς: “Είναι το τελευταίο για το έτος παιχνίδι που δίνουμε και θέλουμε να το κερδίσουμε. Ελπίζουμε ότι και ο κόσμος θα έρθει στο γήπεδο να μας βοηθήσει για να πάρουμε τη νίκη. Μια νίκη που θα κρατήσει την ομάδα ψηλά και θα μας δώσει μεγαλύτερη αισιοδοξία για το μέλλον”.\nΕρωτηματικό ο Βερπακόφσκις\nΤΟΥ... ΧΡΟΝΟΥ ΓΙΑ ΤΣΕΣΝΑΟΥΣΚΙΣ\nΜΕ ΜΠΕΝΦΙΚΑ Η ΑΕΚ\nΔΙΑΙΤΗΤΗΣ ΓΙΑ... ΑΣΟ\nΔΙΑΙΤΗΣΙΑ - Ο Αθηναίος Τριτσώνης στο Παγκρήτιο


Δύο Θεσσαλονικιές κατασκευάζουν και πουλούν τα επιτραπέζιά τους σε όλο τον κόσμο | Ελλάδα | LiFO\nΠαίξαμε μία παρτίδα με τις «Purple Games»\n20.11.2014 | 11:50\nΓια εμάς δεν υπάρχει επιτυχημένος, αλλά χαρούμενος παίκτης. Αυτός που θα διασκεδάσει παίζοντας κάποιο επιτραπέζιο και θα περάσει καλά, ανεξάρτητα αν κέρδισε ή όχι!.. Φωτο: Γιώργος Πλανάκης / LIFO\nΗ Εύη προτιμούσε πάντα το κόκκινο χρώμα στα παιχνίδια, η Μαρία – Όλγα το μπλε. Ο συνδυασμός των δύο χρωμάτων γέννησε το όνομα της εταιρείας «Purple Games». Μία πρωτότυπη προσπάθεια με επιτραπέζια παιχνίδια που ξεκίνησε από τη Θεσσαλονίκη και δέχεται παραγγελίες από όλο τον κόσμο.\n«Από όσο θυμάμαι τον εαυτό μου, θυμάμαι επιτραπέζια παιχνίδια, αλλά και puzzle στη ζωή μου. Κάθε χρόνο οι γονείς μου – ε, συγγνώμη, ο Άγιος Βασίλης εννοούσα – μου έφερναν για τα Χριστούγεννα δώρο κάποιο επιτραπέζιο. Στο Δημοτικό έπαιζα με συμμαθητές μου, αμέσως μετά το σχολείο, επιτραπέζια όπως «Hotel», «Μυστήρια στο Πεκίνο» και φυσικά «Jenga»!», αναφέρει η Εύη Τσιρογιαννίδου, η οποία είναι ψυχολόγος, με ειδίκευση στην οικογενειακή θεραπεία.\nΗ κρίση έχει και τα θετικά της! Το κυριότερο είναι ότι σε αναγκάζει να βγεις από το αίσθημα ασφάλειας και σου δίνει τη δυνατότητα να ρισκάρεις, αφού πλέον δεν έχεις και πολλά να χάσεις.\n«Από πολύ μικρή ηλικία ξεκίνησα να παίζω επιτραπέζια παιχνίδια. Σε αυτό συνέβαλαν οι γονείς μου και φυσικά, ο μεγαλύτερος αδερφός μου, με τον οποίο έχουμε περάσει - και ακόμα περνάμε! - ατελείωτες ώρες ασχολίας με το χόμπι. Χαρακτηριστικά θυμάμαι τον αδερφό μου όταν ήταν στο δημοτικό να παίζει με τον ξάδερφό μας "Μυστήρια στο Πεκίνο" και εμένα συνέχεια να τους γυροφέρνω παρακαλώντας τους να παίξουν και εμένα. Καθότι όμως εγώ δεν πήγαινα ακόμα σχολείο και δεν ήξερα να διαβάζω, ήταν αδύνατο να γίνει κάτι τέτοιο χωρίς να "χαλάσει" το παιχνίδι. Η επιμονή μου αυτή τελικά με οδήγησε στο να μάθω να διαβάζω πριν καν ξεκινήσω το σχολείο, απλά και μόνο για να μπορώ να παίξω και εγώ μαζί τους!», προσθέτει η Μαρία – Όλγα Ραϊμόντο, η μηχανικός του διδύμου, η οποία ολοκληρώνει τώρα το μεταπτυχιακό της στη Διοίκηση Επιχειρήσεων και έχει να επιδείξει μαζί με την Εύη το ρεκόρ των οκτώ ωρών συνεχόμενου παιχνιδιού!\n«Η εταιρία αυτή είναι κάτι που σκεφτόμασταν πολλά χρόνια πριν να ξεκινήσουμε. Ξεκίνησε σαν ένα αστείο, ένα άπιαστο όνειρο. Με τα χρόνια όμως και με τη διαρκή ενασχόλησή μας με το χόμπι, τελικά αποφασίσαμε να δοκιμάσουμε να κάνουμε το όνειρό μας πραγματικότητα!\nΣαφώς και λάβαμε υπόψη μας τις δυσκολίες της εποχής. Η κρίση όμως έχει και τα θετικά της! Το κυριότερο είναι ότι σε αναγκάζει να βγεις από το αίσθημα ασφάλειας και σου δίνει τη δυνατότητα να ρισκάρεις, αφού πλέον δεν έχεις και πολλά να χάσεις. Παρά την κρίση, συνεχίζουν να υπάρχουν πολλές ευκαιρίες στην Ελλάδα. Το όλο θέμα είναι να καταφέρεις να τις εντοπίσεις και να έχεις την τόλμη να τις ακολουθήσεις!\nΤα στάδια για τη δημιουργία ενός επιτραπέζιου είναι πολλά και μπορεί η όλη διαδικασία να διαρκέσει πάνω από 6 μήνες. Καταρχήν βλέπουμε πρωτότυπες ιδέες για παιχνίδια από δημιουργούς. Σε πρώτη φάση δε μας ενδιαφέρει η καλλιτεχνική όψη του παιχνιδιού, αλλά οι μηχανισμοί του, δηλαδή πόσο καλά «δένουν» μεταξύ τους τα στοιχεία της τύχης, της στρατηγικής και της αλληλεπίδρασης ανάμεσα στους παίκτες. Με δυο λόγια, ο δημιουργός μας παραδίδει τους κανόνες του παιχνιδιού του.\nΨάχνουμε, όπως πάντα, για την επόμενη καλή ιδέα προκειμένου μέσα στο 2015 να κυκλοφορήσουμε το τρίτο μας επιτραπέζιο... Φωτο: Γιώργος Πλανάκης / LIFO\nΣτη συνέχεια, εμείς αναλαμβάνουμε να το δοκιμάσουμε, παίζοντας το ξανά και ξανά, με διαφορετικές παρέες. Σε αυτή τη φάση μπορεί να προτείνουμε αλλαγές ή τροποποιήσεις των κανόνων στο δημιουργό, μπορεί να καταλήξουμε στο θέμα που θα υπάρχει γύρω από το παιχνίδι (πχ. αν θα διαδραματίζεται στο παρελθόν, στο παρόν ή στο μέλλον, αν θα συμβαίνει σε ένα τρένο, σε ένα σπίτι ή στο δάσος). Το επόμενο βήμα είναι η υλοποίηση της ιδέας. Αυτό σημαίνει ότι ερχόμαστε σε επαφή με ζωγράφους και γραφίστες προκειμένου η ιδέα του παιχνιδιού να γίνει ένα όμορφο παιχνίδι. Τέλος, είναι το εργοστάσιο κατασκευής που θα μετατρέψει τα ηλεκτρονικά αρχεία σε κουτί με κάρτες, πιόνια και ταμπλό. Για παράδειγμα, για το Intrigue City, το πρώτο μας επιτραπέζιο, επιλέξαμε να συνεργαστούμε με τη Μονάδα Γραφικών Τεχνών «Σχήμα & Χρώμα» του Κέντρου Θεραπείας Εξαρτημένων Ατόμων (ΚΕ.ΘΕ.Α.) προκειμένου να στηρίξουμε και το δικό τους έργο», τονίζει η Εύη.\nΜέχρι στιγμής κυκλοφορούν στη αγορά δύο τίτλοι μας, το Intrigue City και το 27th Passenger: A Hunt on Rails. Πρόκειται για δύο εντελώς διαφορετικά μεταξύ τους επιτραπέζια.\nΤο «Intrigue City» (2-5 παίκτες, διάρκεια 60-90 λεπτά) είναι ένα παιχνίδι στρατηγικής-τακτικής με έντονη αλληλεπίδραση ανάμεσα στους παίκτες. Στο παιχνίδι αυτό σκοπός των παικτών είναι να γίνουν οι Υψηλοί Σύμβουλοι μιας φανταστικής πόλης, ελέγχοντας υπογείως τις συντεχνίες της.\nΤο «27th Passenger: A Hunt on Rails» είναι ένα παιχνίδι μυστηρίου (3-6 παίκτες, διάρκεια 45 λεπτά). Εδώ οι παίκτες, ως οι πιο επιδέξιοι δολοφόνοι του κόσμου, συγκεντρώνονται πάνω σε ένα τρένο στη Νέα Υόρκη του 1920. Κάθε παίκτης έχει έναν και μοναδικό σκοπό: να είναι ο τελευταίος από τους δολοφόνους που θα μείνει όρθιος, χωρίς όμως να πειράξει κάποιον αθώο επιβάτη.\nΤο «Intrigue City» είναι ένα παιχνίδι στρατηγικής-τακτικής με έντονη αλληλεπίδραση ανάμεσα στους παίκτες... Φωτο: Γιώργος Πλανάκης / LIFO\nΗ απήχηση των παιχνιδιών μας μέχρι στιγμής είναι ικανοποιητική τόσο εντός, όσο και εκτός συνόρων. Στην Ελλάδα το επιτραπέζιο έχει αρχίσει τα τελευταία χρόνια να κερδίζει έδαφος και το ενδιαφέρον όλο και αυξάνεται. Για να στηρίξουμε τους τίτλους μας και το χόμπι μας γενικότερα, έχουμε αποφασίσει τα έξοδα αποστολής των παιχνιδιών μας για όποιον παραγγείλει από το site μας να είναι δωρεάν, όπου κι αν κατοικεί εντός Ελλάδας.\nΣτο εξωτερικό έχουμε κοινό που ολοένα μεγαλώνει. Τα μεταφορικά ωστόσο, συχνά αποτελούν εμπόδιο για κάποιους ενδιαφερόμενους σε κάποιες μακρινές περιοχές του κόσμου. Χτες είχαμε μία παραγγελία από Σιγκαπούρη! Οι περισσότερες όμως παραγγελίες μας έρχονται από Αμερική και Κεντρική Ευρώπη, και κυρίως από Γερμανία και Βέλγιο. Βέβαια, πάντα χαιρόμαστε να βλέπουμε παραγγελίες από Ιαπωνία, Αυστραλία και Μεξικό!\nΑυτό που κάθε φορά μας εντυπωσιάζει όταν ερχόμαστε σε επαφή με ανθρώπους από όλο τον κόσμο είναι ότι θεωρούν το επιτραπέζιο παιχνίδι μέρος της καθημερινότητάς τους. Πολλοί επισκέπτες που μας προσεγγίζουν στις εκθέσεις είναι τόσο εξοικειωμένοι με τους μηχανισμούς των παιχνιδιών που δε χρειάζονται πάνω από 5 λεπτά εξήγηση κανόνων για να στρωθούν στο παιχνίδι!\nΗ Εύη προτιμούσε πάντα το κόκκινο χρώμα στα παιχνίδια, η Μαρία – Όλγα το μπλε. Ο συνδυασμός των δύο χρωμάτων γέννησε το όνομα της εταιρείας «Purple Games»... Φωτο: Γιώργος Πλανάκης / LIFO\nΓια εμάς δεν υπάρχει επιτυχημένος, αλλά χαρούμενος παίκτης. Αυτός που θα διασκεδάσει παίζοντας κάποιο επιτραπέζιο και θα περάσει καλά, ανεξάρτητα αν κέρδισε ή όχι! Πάνω σε αυτό έχουμε χτίσει τη φιλοσοφία μας και κυριότερο μέλημα μας αυτή τη στιγμή είναι να προωθήσουμε όσο πιο πολύ μπορούμε τα δύο μας επιτραπέζια. Ταυτόχρονα ψάχνουμε, όπως πάντα, για την επόμενη καλή ιδέα προκειμένου μέσα στο 2015 να κυκλοφορήσουμε το τρίτο μας επιτραπέζιο», καταλήγει η Μαρία – Όλγα. Η επόμενη παρτίδα στο σκοτεινό τρένο της Νέας Υόρκης έχει μόλις ξεκινήσει!\nΒρείτε τις Purple Games στο Facebook.\n*Ευχαριστούμε το Excelsior hotel για τη φιλοξενία.\nLeontios 20.11.2014 | 12:06\nΠάρα πολλά μπράβο στα κορίτσια! Ίσως και να υπάρχει ελπίδα αφτερολ...\ndimitra-10 20.11.2014 | 15:33\ncerulean blue 20.11.2014 | 23:35\nΚερνάω καφεδάκι σε όποιον αρθογράφο επιλέξει να μη γράψει το κλισέ "Η κρίση έχει και τα θετικά της!"


Σαλπιγγίδης: «Δεν μπορεί να είσαι αρεστός σε όλους» - Onsports.gr\nOnsports Team\t23 Οκτωβρίου 2013, 16:20\nΣαλπιγγίδης: «Δεν μπορεί να είσαι αρεστός σε όλους»\nΔημιουργικά πρέπει να αγωνιστεί ο ΠΑΟΚ κόντρα στη Μακάμπι Χάιφα, σύμφωνα με τον Δημήτρη Σαλπιγγίδη, ο οποίος στη συνέντευξη Τύπου ρωτήθηκε και για τις αποδοκιμασίες στο πρόσωπό του.\nΑφού επισήμανε ο έμπειρος φορ ότι το αυριανό παιχνίδι δεν κρίνει την πρόκριση, υπογράμμισε πως τον ενοχλούν οι αποδοκιμασίες, αλλά έχει μάθει να ζει με αυτές και δεν αρκούν για να τον οδηγήσουν στην απόφαση να σταματήσει το ποδόσφαιρο.\nΓια το αν η νίκη αύριο σημάνει και την πρόκριση: «Μιλώντας ρεαλιστικά θα είναι ένα μεγάλο βήμα για την πρόκριση. Μετά από το παιχνίδι με τη Μακάμπι, υπολείπονται άλλα τρία. Στόχος μας είναι να παίξουμε καλά σε όλα τα παιχνίδια, να συγκεντρώσουμε όσους περισσότερους βαθμούς μπορούμε, προκειμένου πέρα από την πρόκριση να πάρουμε αν είναι δυνατόν και την πρώτη θέση. Δεν τελειώνει τίποτα με το αυριανό παιχνίδι κόντρα στη Μακάμπι».\nΓια το αν είναι πρόβλημα τα συνεχόμενα παιχνίδια: «Νομίζω αυτός είναι ένας λάθος τρόπος σκέψης. Είναι η δουλειά μας, να δίνουμε τον καλύτερό μας εαυτό, να προσέχουμε και μετά ο προπονητής είναι αυτός που αποφασίζει ποιος θα παίζει σε κάποιο παιχνίδι. Αν δεν συμπεριφερόμαστε έτσι, θα κάνουμε κακό στους εαυτούς μας και κατ’ επέκταση στην ομάδα. Πρέπει να σκεφτόμαστε μόνο τα παιχνίδια και πως θα φτάνουμε στις νίκες με καλό ποδόσφαιρο»\nΓια το που θα κριθεί το αυριανό παιχνίδι: «Πραγματικά είναι μια πολύ καλή ομάδα η Μακάμπι. Πρέπει να είμαστε συγκεντρωμένοι και στα ενενήντα λεπτά και να παίξουμε δημιουργικό ποδόσφαιρο. Είναι σημαντικό το ότι θα παίξουμε στην έδρα μας, θα έχουμε την υποστήριξη του κόσμου μας και θα προσπαθήσουμε να πάρουμε τους τρεις βαθμούς».\nΓια την περσινή τιμωρία της Τούμπας και ότι ο ΠΑΟΚ θα έχει ξανά τον κόσμο στο πλευρό του: «Ο καθένας θα ήθελε να είναι ο κόσμος στο γήπεδο. Είναι ένα γεγονός που συνέβη πέρσι και εύχομαι να είναι το τελευταίο μελανό σημείο σε ότι αφορά αυτό το κομμάτι. Είναι κρίμα, γιατί πάντα θέλουμε τον κόσμο να είναι δίπλα μας. Ο κόσμος μας δίνει δύναμη και μας ωθεί στην επιτυχία».\nΓια το αν επηρεάζεται πλέον από αρνητικές αντιδράσεις προς το πρόσωπό του: «Δεν θέλω να σκέφτομαι αρνητικά. Είμαι άνθρωπος και εγώ και έχω συναισθήματα. Πιέζομαι, όπως και όλοι οι συμπαίκτες μου. Και πριν δεν είχα κάποιο πρόβλημα. Έχω μάθει να ζει με αυτό και να δίνω τον καλύτερό μου εαυτό. Αν η αγωνιστική μου παρουσία κατά διαστήματα είναι υψηλή ή χαμηλή, δεν οφείλεται στη μικρή μερίδα που με αμφισβητεί. Προσπαθώ να ζω με αυτό. Σίγουρα δεν με βοηθάει αλλά δεν θα σταματήσω να κάνω αυτό που αγαπώ, να παίζω ποδόσφαιρο, επειδή υπάρχει και αυτή η μερίδα. Στο ποδόσφαιρο άλλωστε δεν μπορεί να είσαι αρεστός σε όλους».\nΓια το αν ο ΠΑΟΚ μπορεί να προσαρμόζεται ανάλογα με τον αντίπαλο, σε μια σειρά συνεχόμενων αγώνων: «Πρέπει να προσαρμοστούμε στο μοτίβο των πολλών αγώνων. Προσπαθούμε να προετοιμαζόμαστε ανάλογα με τον αγώνα. Είναι δύσκολο αλλά όχι ακατόρθωτο, ειδικά σε μία ομάδα όπως εμείς που έχουμε πλούσιο ρόστερ και ένα πολύ καλό τεχνικό τιμ».\n27 λεπτά πριν Θέτις Βούλας: Ενίσχυση με Ξανθοπούλου\n58 λεπτά πριν ΕΡΓΑΝΗ ΙΙ - Ψηφιακή κάρτα εργασίας: 9 ερωτήσεις - απαντήσεις για τη μεταρρύθμιση


Η συνέντευξη της Σ. Μπεκατώρου στο «Ενώπιος Ενωπίω» - Η συγκίνηση για την απώλεια της αδελφής της (video) - Kliktv.gr\n26 Ιανουαρίου 2021 078\nΤο βράδυ της Δευτέρας ο Νίκος Χατζηνικολάου φιλοξένησε στο «Ενώπιος Ενωπίω» τη Σοφία Μπεκατώρου, η οποία πριν λίγες ημέρες κατήγγειλε ότι κακoποιήθηκε σeξουαλικά από υψηλόβαθμο στέλεχος της Ελληνικής Ομοσπονδίας Ιστιοπλοΐας πριν από 23 χρόνια.\nΗ σπουδαία Ολυμπιονίκης μίλησε για τη θλιβερή εμπειρία της και έστειλε το μήνυμά της σε νέες και νέους που κινδυνεύουν να βρεθούν θύματα επιτήδειων παραγόντων.\n«Με ενδιαφέρει να μην κάνει ποτέ ξανά κακό, σε κανέναν. Θέλω να αποτρέψω τέτοιου είδους συμπεριφορές με κάθε τρόπο» τόνισε η Σοφία Μπεκατώρου.\nΜεταξύ άλλων, αναφέρθηκε στη λαμπρή πορεία της, ενώ είπε για το σοβαρό χειρουργείο που έκανε πριν από τους Ολυμπιακούς Αγώνες:\n«Τρεις μήνες πριν τους Ολυμπιακούς Αγώνες αναγκάστηκα να υποβληθώ σε χειρουργική επέμβαση στην σπονδυλική μου στήλη. Δεν μπορούσα να περπατήσω. Έφυγα στο εξωτερικό και κατάφερα να κάνω σωστή αποκατάσταση, γιατί στην Ελλάδα δεν γινόταν. Στους τρεις μήνες αυτούς δεν υπήρχε κανένα πρωτόκολλο που να λέει ότι θα σηκωθώ και θα μπορέσω να αγωνιστώ ξανά… Τελικά, μέσα σε δύο μήνες, κατάφερα να επιστρέψω στην Ελλάδα και να αγωνιστώ…».\nΑναφερόμενη στην απώλεια της αδερφής της, εξομολογήθηκε συγκινημένη: «Η αδελφή μου, Βάρια, ήταν κι αυτή αθλήτρια. Γνώριζε πολύ καλά πόσο αγαπούσα την ιστιοπλοΐα και το ό,τι βρέθηκα όλη τη διάρκεια της αρρώστιας της κοντά της την έκανε κι ένιωθε μεγάλη ασφάλεια. Είχε τρέξει πέντε μαραθωνίους και ήταν η πρώτη γυναίκα που έτρεξε ironman. Ήταν κι εκείνη μεγάλη αγωνίστρια, ήξερε πολύ καλά ότι εκφράζομαι και ζω μέσα από την ιστιοπλοΐα και καταλάβαινε ότι βρισκόμουν μαζί της γιατί την αγαπούσα. Με προέτρεψε να κυνηγήσω την πρόκριση και γι’ αυτό, λίγο πριν φύγει, μου είπε “πήγαινε και αγωνίσου”. Όταν πήραμε την πρόκριση, γυρνώντας μου είπε “τα κατάφερες” και μετά από δύο μέρες “έφυγε”…».\nΤο Διαβάσαμε Η συνέντευξη της Σ. Μπεκατώρου στο «Ενώπιος Ενωπίω» – Η συγκίνηση για την απώλεια της αδελφής της (video)


Η Ρωσία μέσα από τα μάτια ενός Πολωνού δημοσιογράφου - Ειδήσεις - Κοινωνία - Η Φωνή της Ρωσίας\n7 Ιουνίου 2013, 16:20 0\nΌταν η σύνταξη της πολωνικής ιστοσελίδας της «Φωνής της Ρωσίας» πήρε αυτό το γράμμα, αντιληφθήκαμε ότι η υπόθεση δεν σηκώνει σκέψεις. Ο γνωστός Πολωνός δημοσιογράφος και συντάκτης Ντάριους Τσίχολ ζήτησε βοήθεια για να φτάσει σε ένα μικρό χωριό στο βορειότερο μέρος της Ρωσίας. Αποφάσισε να επισκεφθεί τον τόπο της εξορίας της πρώτης ομάδας Πολωνών το Φεβρουάριο του 1940, μέλη της οποίας ήταν και συγγενείς του.\n- «Γιατί συμβαίνει αυτό, γιατί κανείς δεν προσπαθεί να αγωνιστεί κατά του στερεότυπου ότι η ιστορία, αν συνδέεται με κάποια βάσανα, χωρίζει τους λαούς; Και αν η αιτία αυτών των δεινών γι΄αυτούς τους λαούς είναι κοινή, π.χ., το υποδουλωτικό ολοκληρωτικό σύστημα;»\nΕίναι δύσκολο να βρεθεί Ρώσος, ο οποίος θα δήλωνε κατηγορηματικά το μίσος ή την εχθρότητά του προς τους Πολωνούς. Το ίδιο συμβαίνει και με μας: επικρίνουμε το σύστημα, που συνδέεται με τη Σοβιετική Ένωση, όμως υπογραμμίζουμε τη συμπάθειά μας προς τους Ρώσους. Και καταλήγουμε στο συμπέρασμα ότι το μη ικανοποιητικό επίπεδο επαφών μεταξύ των Πολωνών και των Ρώσων την τελευταία δεκαετία είναι αποτέλεσμα της πολιτικής και όχι των διαθέσεων της κοινωνίας στις χώρες μας.\n- Ας κάνουμε μαζί κάτι το καλό: ας γράψουμε για ό,τι μας συνενώνει μέσω του πόνου. Ας υπερβούν οι δημοσιογραφικές μας πρωτοβουλίες τις πολιτικές! Μια και κάποτε στο παρελθόν συνέβηκε αυτό, εμείς τα ΜΜΕ, και εκείνοι τους οποίους υπηρετούμε, οι αναγνώστες, οι θεατές και ακροατές μας, πρέπει να ακολουθήσουμε αυτό το δρόμο και με τα δημοσιεύματά μας να εμπνέουμε τις Αρχές μας – τις πολωνικές και τις ρωσικές Αρχές. Εδώ που τα λέμε, αυτό αποτελεί επαγγελματική υποχρέωσή μας», - έγραψε ο ομόλογός μας Ντάριους Τσίχολ.\nΟ Ντάριους ήδη ξεκίνησε για το Αρχάνγκελσκ στη Βόρεια Ρωσία. Ταξιδεύει για τον προορισμό του με ένα μικρό επιβατικό αυτοκίνητο μέσω του Μεγάλου Νόβγκοροντ, της Βόλογκντα και του Νιαντόμ. Ούτε αυτός, ούτε η σύνταξη της «Φωνής της Ρωσίας» δεν θεωρούμε αυτό το ταξίδι ακραίο ή καινοτόμο.\nΑπλώς βοηθούμε τον Πολωνό ομόλογό μας στη διοργάνωση μερικών συναντήσεων στο έδαφος της Ρωσίας, γιατί θεωρούμε ότι αυτό αποτελεί επαγγελματικό μας καθήκον.\nΚατά τη διάρκεια αυτού του μήνα θα δημοσιεύσουμε μερικά άρθρα του, συμπεριλαμβανομένου ενός ρεπορτάζ από το ταξίδι.\nΡωσία, Ευρώπη, Πολωνία, δημοσιογράφος, Αρχάνγκελσκ, Κοινωνία


Η ΖΩΗ ΣΤΗ ΦΥΣΗ: τυρι φετα\nΓια να φτιάξουμε τυρί φέτα χρειαζόμαστε 70% γάλα πρόβιο και 30% γάλα γυδινο. Όχι πως δεν γίνεται με σκέτο πρόβιο η σκέτο γυδινο αλλά η ελληνική φέτα διαθέτει αυτά τα χαρακτηριστικά.\nΑφήνουμε το καλά να κρυώσει στους 38 βαθμούς και σε ένα φλιτζάνι ανακατεύουμε την πυτιά (μια μύτη κουταλιού περίπου και το αλάτι μέσα σε λίγο νερό).\nΣτρώνουμε στο καλούπι το τουλουπάνι (τσάντιλα) και αδειάζουμε το μίγμα μέσα στο καλούπι με το τουλουπάνι και σουρώνουμε κρεμώντας το από κάπου βάζοντας μια λεκάνη από κάτω.\nΕγώ το αφήνω 4-5 ώρες και μετά το βγάζω από το τουλουπάνι και το γυρίζω μέσα στο καλούπι και από την άλλη άλλες 4-5 ώρες το περνώ και το κυλώ σε χονδρό αλάτι το βάζω μέσα σα ταψάκι